
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 23 


16 Ιανουάριου 2001 


ΑΠΟΦΑΣΕΙ Σ 

Αριθ. 442 

Καταστατικό της Ανώνυμης Εταιρείας «Οργανισμός 
Προγνωστικών Αγώνων Ποδοσφαίρου Α.Ε.». 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Α. Ν. 397/68 «Περί επανασυστάσεως 
της Γενικής Γραμματείας Αθλητισμού, και των αρμοδιο¬ 
τήτων αυτής». 

2. Τις διατάξεις του άρθρου 24 παρ. 3 εδ. Β' του Ν. 
1558/85 (ΦΕΚ 137 Α') «Κυβέρνηση και Κυβερνητικά Όρ¬ 
γανα». 

3. Τις διατάξεις του Ν. 1646/1986 «Μέτρα πρόληψης και 
καταστολής της βίας και άλλες διατάξεις» (Α 138). 

4. Τις διατάξεις του Ν. 2433/1996 «Ρυθμίσεις θεμάτων 
Ο.Π.Α.Π. και άλλες διατάξεις» (Α 180). 

5. Τις διατάξεις του Κωδ. Ν. 2190/1920 «Περί Ανωνύμων 
Εταιρειών», όπως ισχύει σήμερα. 

6. Τις διατάξεις του άρθρου 2 παρ. 1 του Ν. 2414/25.1.96 
(ΦΕΚ 135) «Εκσυγχρονισμός Δημοσίων Επιχειρήσεων και 
Οργανισμών και άλλες διατάξεις». 

7. Τις διατάξεις του άρθρου 21 του Ν. 2733/99 «Σύστα¬ 
ση Νέας Χρηματιστηριακής Αγοράς (ΝΕΧΑ), ρυθμίσεις 
γενικότερων θεμάτων της Κεφαλαιαγοράς, των Δημο¬ 
σίων Επιχειρήσεων και οργανισμών, της Ανώνυμης Εται¬ 
ρείας Διώρυγας Κορίνθου και άλλες διατάξεις» (Α 155). 

8. Τις διατάξεις του άρθρου 27 του Ν. 2843/2000 «Εκ¬ 
συγχρονισμός των χρηματιστηριακών συναλλαγών, εισα¬ 
γωγή εταιρειών επενδύσεων στην ποντοπόρο ναυτιλία 
στο Χρηματιστήριο Αξιών Αθηνών και άλλες διατάξεις» 
(ΦΕΚ 219 Α'). 

9. Τις διατάξεις του άρθρου 36 του Ν. 2873/2000 (ΦΕΚ 
Α' 285/28.12.2000) «Φορολογικές ελαφρύνσεις και 
απλουστεύσεις και άλλες διατάξεις». 

10. Τις διατάξεις του άρθρου 29Α'του Ν. 1558/85 που 
προστέθηκε με το άρθρο 27 του Ν. 2081/1992 (154Α') και 
το γεγονός ότι από τις διατάξεις του παρόντος δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

11. Την υπ. αριθμ. 20261/20.4.2000 (ΦΕΚ/Β/) Κοινή από¬ 
φαση του Πρωθυπουργού και του Υπουργού Πολιτισμού 
«Ανάθεση αρμοδιοτήτων στον Υφυπουργό Πολιτισμού». 


12. Την 1/15.12.2000 απόφαση της Έκτακτης Καθολι¬ 
κής Καταστατικής (Αυτόκλητης) Γ ενικής Συνέλευσης των 
Μετόχων της ανωνύμου εταιρείας με την επωνυμία «Ορ¬ 
γανισμός Προγνωστικών Αγώνων Ποδοσφαίρου ΑΈ.» 
(ΟΠΑΠ Α.Ε.). 

13. Την 2/15.12.2000 απόφαση της Έκτακτης Καθολι¬ 
κής Καταστατικής Γενικής Συνέλευσης των Μετόχων της 
ανωνύμου εταιρείας με την επωνυμία «Οργανισμός Προ¬ 
γνωστικών Αγώνων Ποδοσφαίρου ΑΈ.» (ΟΠΑΠ Α.Ε.). 

14. Την 3/3.1.2001 απόφαση της Έκτακτης Καθολικής 
Καταστατικής Γενικής Συνέλευσης των Μετόχων της 
ανωνύμου εταιρείας με την επωνυμία «Οργανισμός Προ¬ 
γνωστικών Αγώνων Ποδοσφαίρου ΑΈ.» (ΟΠΑΠ Α.Ε.), 
αποφασίζουμε: 

Τροποποιούμε και κωδικοποιούμε το καταστατικό της 
ανώνυμης εταιρείας με την επωνυμία «Οργανισμός Προ¬ 
γνωστικών Αγώνων Ποδοσφαίρου Α.Ε.», το οποίο έχει ως 
ακολούθως: 

ΚΑΤΑΣΤΑΤΙΚΟ ΤΟΥ ΟΡΓΑΝΙΣΜΟΥ ΠΡΟΓΝΩΣΤΙΚΩΝ 
ΑΓΩΝΩΝ ΠΟΔΟΣΦΑΙΡΟΥ (Ο.Π.Α.Π.) ΑΈ. 

ΚΕΦΑΛΑΙΟ ΠΡΩΤΟ 

ΣΥΣΤΑΣΗ - ΕΠΩΝΥΜΙΑ - ΣΚΟΠΟΣ - ΕΔΡΑ - ΔΙΑΡΚΕΙΑ 
Άρθρο 1 

Σύσταση - Επωνυμία 

Η ανώνυμη εταιρεία με την επωνυμία «Οργανισμός Προ¬ 
γνωστικών Αγώνων Ποδοσφαίρου ΑΈ.» και σε συντομο- 
γραφία και διακριτικό τίτλο «Ο.Π.Α.Π. ΑΈ.» έχει συσταθεί 
με το Π.Δ. 228/1999 (ΦΕΚ 193 Α'), το δε λογότυπο αποτυ- 
πώνεται στο άρθρο 52 του παρόντος καταστατικού. Η 
εταιρεία λειτουργεί χάριν του δημοσίου συμφέροντος, 
κατά τους κανόνες της ιδιωτικής οικονομίας, χωρίς να με¬ 
ταβάλλεται ο χαρακτήρας της ως εταιρείας που ασκεί 
δραστηριότητα κοινής ωφελείας, διεπόμενη από τις δια- 
τάξειςτου Ν. 2414/1996«Εκσυγχρονισμός των Δημοσίων 
Επιχειρήσεων και Οργανισμών και άλλες διατάξεις, του Ν. 
2733/99 «Σύσταση Νέας Χρηματιστηριακής Αγοράς (ΝΕ¬ 
ΧΑ), ρυθμίσεις γενικότερων θεμάτων της Κεφαλαιαγο¬ 
ράς, των Δημοσίων Επιχειρήσεων και οργανισμών, της 
Ανώνυμης Εταιρείας Διώρυγας Κορίνθου και άλλες δια¬ 
τάξεις», του άρθρου 27 του Ν. 2843/2000 «Εκσυγχρονι¬ 
σμός των χρηματιστηριακών συναλλαγών, εισαγωγή 
εταιρειών επενδύσεων στην ποντοπόρο ναυτιλία στο Χρη¬ 
ματιστήριο Αξιών Αθηνών και άλλες διατάξεις» και του άρ- 

θρου 36 του Ν.2873./2000. (ΦΕΚΑ'285/28.12.2000) «Φο¬ 
ρολογικές ελαφρύνσεις και απλουστεύσεις και άλλες δια¬ 
τάξεις», και τελεί υπό την εποπτεία του Υπουργού Πολιτι¬ 
σμού αρμόδιου για θέματα αθλητισμού. 

Για τις συναλλαγές της με την αλλοδαπή, η εταιρεία 
χρησιμοποιεί την επωνυμία της σε πιστή μετάφραση και 
το διακριτικό της τίτλο με λατινικούς ή άλλους χαρακτή¬ 
ρες καθώς και το λογότυπό της. 

Στην Αγγλική γλώσσα η επωνυμία αυτή είναι «ΘΒΕΕΚ 
ΟΒΘΑΝΙΖΑΤΙΟΝ ΟΡ ΡΟΟΤΒΑΙΕ ΡΒ00Ν03ΤΙΘ3 5.Α.» και 
αντίστοιχη στις άλλες γλώσσες. 

Την ανωτέρω επωνυμία με αμοιβαία αντιμετάθεση των 
λέξεων ή με προσθήκη συνοδευτικών λέξεων, σημείων 
στίξης ή άλλων συμβόλων ή συντμήσεις αυτών, καθώς και 
τις ταυτόσημες σε άλλες γλώσσες ή συντμήσεις αυτών 
δεν μπορεί να χρησιμοποιεί οποιαδήποτε άλλη εταιρεία ή 
φορέας παραπλήσιων ή μη δραστηριοτήτων, έκτος της 
ΟΠΑΠ Α.Ε. 

Άρθρο 2 
Σκοπός 

1. Σκοπός της Εταιρείας είναι: 

α) Η οργάνωση, η λειτουργία και η διεξαγωγή των παι- 
χνιδιών «ΠΡΟΠΟ», «ΛΟΤΤΟ», «ΠΡΟΤΟ», «ΠΡΟΠΟΓΚΟΛ», 
«ΤΖΟΚΕΡ», «ΜΠΙΝΓΚΟ ΛΟΤΤΟ», «ΚΙΝΟ», «ΣΟΥΠΕΡ 3», 
«ΣΟΥΠΕΡ 4», «ΑΡΙΘΜΟΛΑΧΕΙΟ 5 από 35» και των ΣΤΟΙ¬ 
ΧΗΜΑΤΩΝ ΠΡΟΚΑΘΟΡΙΣΜΕΝΗΣ Η ΜΗ ΑΠΟΔΟΣΗΣ στα 
πάσης φύσεως ατομικά η ομαδικά παιχνίδια, όπως και γε¬ 
γονότων η φύση των οποίων προσφέρεται για διεξαγωγή 
στοιχημάτων, καθώς και κάθε άλλου τυχερού παιχνιδιού 
ή παιχνιδιού γνώσεων ή τεχνικού παιχνιδιού ή παιχνιδιού 
που στηρίζεται σε οποιονδήποτε συνδυασμό των ανωτέ¬ 
ρω, που στο μέλλον ήθελε επιτραπεί και ανατεθεί στην 
εταιρεία η λειτουργία και διεξαγωγή του σε ολόκληρη τη 
χώρα και εκτός αυτής. Η Εταιρεία λαμβάνει κάθε ανα¬ 
γκαίο μέτρο με το οποίο διασφαλίζεται η διαφάνεια, το 
αδιάβλητο, καθώς και η κανονική, απρόσκοπτη και ασφα¬ 
λής διεξαγωγή των παιχνιδιών της. 

β) Η διαχείριση των παιχνιδιών τα οποία διεξάγονται 
από την εταιρεία, αλλά και όσων πρόκειται να διεξαχθούν 
στο μέλλον από την εταιρεία, ασκείται κατ’ αποκλειστικό¬ 
τητα από αυτήν σύμφωνα με τις κείμενες διατάξεις. 

γ) Η εκπόνηση οικονομικών, οικονομοτεχνικών, τεχνι¬ 
κών και εμπορικών μελετών για τυχερά ή τεχνικά παιχνί¬ 
δια ή παιχνίδια γνώσεων ή παιχνίδια που συνίστανται σε 
οποιονδήποτε συνδυασμό αυτών, για δημόσιους και ιδιω¬ 
τικούς φορείς της ημεδαπής και της αλλοδαπής. 

δ) Η τεχνολογική υποστήριξη των παιχνιδιών που οργα¬ 
νώνει και λειτουργεί με την ανάπτυξη, εγκατάσταση, λει¬ 
τουργία, διαχείριση και εκμετάλλευση νέων υπηρεσιών 
υψηλής τεχνολογίας, όπως η μεταφορά στοιχείων, ζω¬ 
ντανής εικόνας και γενικότερα ολοκληρωμένης οπτικοα- 
κουστικής πληροφορίας, στα σημεία διεξαγωγής των παι- 
χνιδιών της εταιρείας,αξιοποιώντας όλες τις τεχνολογι¬ 
κές εξελίξεις και, ιδιαίτερα, στο χώρο της πληροφορικής, 
των τηλεπικοινωνιών και της τηλεπληροφορικής. 

ε) Η διαφήμιση με κάθε πρόσφορο τρόπο και μέσο των 
παιχνιδιών που διεξάγει και η ανάληψη χορηγιών που εξυ¬ 
πηρετούν κοινωνικούς ή άλλους σκοπούς και συνδυάζο¬ 
νται με την προβολή της εταιρείας και την προώθηση των 
πωλήσεων των προϊόντων της. 

στ) Εκτυπωτικές εργασίες εν γένει των δελτίων των παι- 
χνιδιώντης και λοιπών εντύπων. 


ζ) Η αξιοποίηση της υλικοτεχνικής υποδομής της εται¬ 
ρείας για την παροχή υπηρεσιών σε τρίτους. 

2. Για την επίτευξη των σκοπών της, η εταιρεία δύναται 
είτε μόνη της είτε σε συνεργασία με τρίτους: 

α) Να συνάπτει συμβάσεις με φορείς του δημόσιου ή 
του ιδιωτικούτομέαγιατηνπαροχή υπηρεσιώνπροςτους 
φορείς αυτούς και υπό τον όρο ότι οι πάσης φύσεως δα¬ 
πάνες που προκύπτουν από τις συμβάσεις αυτές θα βα¬ 
ρύνουν το φορέα στον οποίο θα συμφωνείται να παρέχο¬ 
νται οι υπηρεσίες αυτές. 

β) Να συμμετέχει σε εθνικούς, αλλοδαπούς, Διεθνείς ή 
συναφείς Οργανισμούς. 

γ) Να ιδρύει κατ’ αποκλειστικότητα στην ημεδαπή κα¬ 
θώς και στην αλλοδαπή υποκαταστήματα ή γραφεία σύμ¬ 
φωνα με την ισχύουσα νομοθεσία με απόφαση του Διοι¬ 
κητικού της Συμβουλίου, που προσδιορίζει ταυτόχρονα 
τοντρόπο σύστασης, οργάνωσης, και λειτουργίας τους. 

δ) Να ιδρύει σε όλη τη χώρα πρακτορεία που πρακτο¬ 
ρεύονται εν γένει παιχνίδια της εταιρείας και να χορηγεί 
άδειες λειτουργίας πρακτορείων σε φυσικά ή νομικά πρό¬ 
σωπα για ένα ή περισσότερα από τα παιχνίδια της, με 
τους όρους και τις προϋποθέσεις που κάθε φορά τίθε¬ 
νται. 

ε) Να παρέχει τεχνικές και εν γένει συμβουλευτικές 
υπηρεσίες προς φυσικά ή νομικά πρόσωπα, Κράτη ή Διε¬ 
θνείς Οργανισμούς στην ημεδαπή ή την αλλοδαπή, στον 
τομέατωντυχερών παιχνιδιών ή παιχνιδιών γνώσεων ή τε¬ 
χνικών παιχνιδιών ή παιχνιδιών που συνίστανται σε οποι- 
ονδήποτε συνδυασμό των ανωτέρω. 

στ) Να εκπαιδεύει ανθρώπινο δυναμικό, μισθωτούς ή 
όχι, για την απασχόλησή τους στην εταιρεία. 

ζ) Να συνάπτει δάνεια ή να αναλαμβάνει υποχρεώσεις ή 
να εκδίδει συναλλαγματικές, ομόλογα ή ομολογίες,ή άλ¬ 
λα αξιόγραφα ή τίτλους για λογαριασμό της εταιρείας. 

η) Να παρέχει πιστώσεις ή δάνεια προς τρίτους με σύ¬ 
σταση εμπραγμάτων ασφαλειών επί κινητών ή ακινήτων 
τρίτων ή να αποδέχεται προσωπικές εγγυήσεις σε ασφά¬ 
λεια των απαιτήσεων της εταιρείας για τις πιο πάνω συ¬ 
ναλλαγές. Ειδικά για τους εργαζόμενους στην εταιρεία, 
επιτρέπεται να παρέχει πιστώσεις ή δάνεια ικανοποιώ¬ 
ντας τις σχετικές απαιτήσεις της με παρακράτηση μέ¬ 
ρους ή του συνόλου των αποδοχών τους. 

θ) Να αναλαμβάνει κάθε εμπορική ή άλλη δραστηριότη¬ 
τα και να διενεργεί κάθε υλική πράξη ή δικαιοπραξία άμε¬ 
σα ή έμμεσα συνδεόμενη με τους σκοπούς της εταιρείας. 

ι) Να προβαίνει στη σύσταση εταιρειών ή κοινοπραξιών 
ή να διαχειρίζεται ή να συμμετέχει σε εταιρείες ή κοινο¬ 
πραξίες και να αποκτά μετοχές ή μερίδια των εταιρειών 
αυτών. 

3. Η εταιρεία δύναται να παρέχει ή να διαθέτει εργατικό 
ή επιστημονικό και εξειδικευμένο τεχνικό ή άλλο προσω¬ 
πικό προς τρίτους, υπό τον όρο ότι η δαπάνη του προσω¬ 
πικού θα βαρύνει τον τρίτο και δεν θα θίγεται η ομαλή και 
ασφαλής λειτουργία αυτής. 

Άρθρο 3 
Έδρα 

1. Έδρα της εταιρείας ορίζεται η Αθήνα, όπου η εται¬ 
ρεία δωσιδικεί για κάθε διαφορά, εκτός εάν ορίζει διαφο¬ 
ρετικά ο Νόμος ή συντρέχει νόμιμος λόγος παρέκτασης 
της κατά τόπον αρμοδιότητας. 

Άρθρο 4 
Διάρκεια 

Η διάρκεια της ανώνυμης εταιρείας ορίζεται σε εκατό 
(100) έτη, λήγουσα την 31η Δεκεμβρίου του έτους δύο χι¬ 
λιάδες ενενήντα εννέα (2099). 

Η διάρκεια της εταιρείας μπορεί να παραταθεί με από¬ 
φαση της Γενικής Συνέλευσης των μετόχων της εταιρεί¬ 
ας, που θα τροποποιεί το άρθρο αυτό. Η απόφαση αυτή 
λαμβάνεται με την αυξημένη απαρτία και πλειοψηφία του 
άρθρου 32 του παρόντος καταστατικού. 

ΚΕΦΑΛΑΙΟ ΔΕΥΤΕΡΟ 

ΜΕΤΟΧΙΚΟ ΚΕΦΑΛΑΙΟ - ΜΕΤΟΧΕΣ - ΜΕΤΟΧΟΙ 
Άρθρο 5 

Μετοχικό Κεφάλαιο - Μέτοχοι 

1. Το μετοχικό κεφάλαιο της Εταιρείας ανέρχεται σήμε¬ 
ρα στο ποσό των τριάντα ενός δισεκατομμυρίων εννεα- 
κοσίων εκατομμυρίων (31.900.000.000) δραχμών, διαι¬ 
ρούμενο σε τριακόσια δέκα εννέα εκατομμύρια 
(319.000.000) ονομαστικές και αδιαίρετες μετοχές, ονο¬ 
μαστικής αξίας εκατό (100) δραχμών η κάθε μία οι οποίε 
ανήκουν στην κυριότητα του Ελληνικού Δημοσίου. 

2. Το αρχικό μετοχικό κεφάλαιο της εταιρείας είχε ορι- 
σθεί δυνάμει της παραγράφου 1 του άρθρου 5 του Π.Δ. 
228/1999 στο ποσό των δέκα δισεκατομμυρίων 
(10.000.000.000) δραχμών, διηρημένο σε ένα εκατομμύ¬ 
ριο (1.000.000) ονομαστικές και αδιαίρετες μετοχές, 
ονομαστικής αξίας δέκα χιλιάδων (10.000) δραχμών εκά- 
στη. 

Η υπ'αριθμ. 1/2000 Γενική Συνέλευση των μετόχων της 
εταιρείας που συνεδρίασε την 15.12.2000, αποφάσισε 
σύμφωνα με τα άρθρα 29, 31 και 34 του Κωδ. Ν. 
2190/1920 και τα άρθρα 5 και 26 του καταστατικού, τη μεί¬ 
ωση της ονομαστικής αξίας των υφισταμένων μετοχών 
από δέκα χιλιάδες (10.000) δραχμές εκάστης σε εκατό 
(100) δραχμές. 

Επίσης, η υπ’ αριθμ. 2/2000 Γενική Συνέλευση των με¬ 
τόχων της Εταιρείας που συνεδρίασε την 15.12.2000, 
αποφάσισε σύμφωνα με τα άρθρα 5 και 26 του καταστα¬ 
τικού και τις παραγράφους 2 και 3 του Π.Δ. 228/1999 την 
αύξηση του μετοχικού κεφαλαίου της εταιρείας κατά εί¬ 
κοσι ένα δισεκατομμύρια εννεακόσια εκατομμύρια 
(21.900.000.000) δραχμές καιτην έκδοση διακοσίων δέκα 
εννέα εκατομμυρίων (219.000.000) νέων ονομαστικών με¬ 
τοχών, ονομαστικής αξίας εκατό (100) δραχμών η κάθε 
μία και την τροποποίηση του σχετικού άρθρου 5 του κα¬ 
ταστατικού της Εταιρείας. Η αύξηση αυτή πραγματοποι¬ 
ήθηκε ως εξής: α) ποσό εκ δραχμών 1.510.021.575 
προήλθε από διαφορά αναπροσαρμογής που προέκυψε 
απάτην από Οκτωβρίου 2000 απογραφή και εκτίμηση των 
περιουσιακών στοιχείων της Εταιρείας, που διενεργήθη- 
κε όπως ορίζεται στην παράγραφο 2 του άρθρου 5 του 
Π.Δ. 228/1999, β) ποσό εκ δραχμών 10.389.978.425 
προήλθε από κεφαλαιοποίηση κερδών εις νέον και γ) πο¬ 
σό εκ δραχμών 10.000.000.000 προήλθε από κεφαλαιο¬ 
ποίηση υποχρεώσεων της Εταιρείας προς το Ελληνικό 
Δημόσιο και την έκδοση υπέρ αυτού αντίστοιχης αξίας 
μετοχών, σε εκτέλεση της από 15 Δεκεμβρίου 2000 συμ- 
βάσεως μεταξύ του Ελληνικού Δημοσίου και της Εταιρεί¬ 
ας, που συνήφθη δυνάμει του άρθρου 27 παρ. 2 του Ν. 
2843/2000. 


3. Με την επιφύλαξη της παρ. 5 αυτού του άρθρου, ορί¬ 
ζεται με το παρόν ότι κατά τη διάρκεια της πρώτης πεντα¬ 
ετίας από τη σύσταση της εταιρείας το Διοικητικό Συμ¬ 
βούλιο έχει το δικαίωμα, με απόφασή του, που λαμβάνε- 
ται με πλειοψηφία των δύο τρίτων (2/3) του συνόλου των 
μελών του, να αυξάνει ολικά ή μερικά το μετοχικό κεφά¬ 
λαιο με την έκδοση νέων μετοχών για ποσό που δεν μπο¬ 
ρεί να υπερβείτο αρχικό μετοχικό κεφάλαιο. 

Η πιο πάνω εξουσία του Διοικητικού Συμβουλίου μπορεί 
να ανανεώνεται από τη Γ ενική Συνέλευση για χρονικό διά¬ 
στημα που δεν υπερβαίνει τα πέντε έτη για κάθε ανανέω¬ 
ση και η ισχύς της αρχίζει μετά τη λήξη της κάθε πενταε¬ 
τίας. Η απόφαση αυτή της Γ ενικής Συνέλευσης υπόκειται 
στις διατυπώσεις του άρθρου 7Βτου Κωδ. Ν. 2190/1920 

4. Με την επιφύλαξη της παρ. 5 αυτού του άρθρου ορί¬ 
ζεται με το παρόν ότι κατά τη διάρκεια της πρώτης πεντα¬ 
ετίας από τη σύσταση της εταιρείας, η Γ ενική Συνέλευση 
έχει το δικαίωμα με απόφασή της, που λαμβάνεται με την 
απαρτία και πλειοψηφία που προβλέπονται από το άρθρο 
32 του παρόντος καταστατικού, να αυξάνει ολικά ή μερι¬ 
κά το εταιρικό κεφάλαιο με την έκδοση νέων μετοχών συ¬ 
νολικά μέχρι το πενταπλάσιο του αρχικού μετοχικού κε¬ 
φαλαίου. 

5. Κατ’ εξαίρεση των διατάξεωντων δύο προηγούμενων 
παραγράφων, εάν τα αποθεματικά της εταιρείας υπερ¬ 
βαίνουν το ένα τέταρτο (1/4) του καταβλημένου μετοχι¬ 
κού κεφαλαίου, τότε για την αύξηση του μετοχικού κεφα¬ 
λαίου απαιτείται πάντα απόφαση της Γ ενικής Συνέλευσης 
με την εξαιρετική απαρτία και πλειοψηφία που προβλέπο- 
νται από το άρθρο 32 του παρόντος (άρθρο 29 παρ. 3 και 
4 και άρθρο 31 παρ. 2 του Κωδ. Ν. 2190/1920) και ανάλο¬ 
γη τροποποίηση του σχετικού με το μετοχικό κεφάλαιο 
άρθρου του καταστατικού. 

6. Οι αυξήσεις του κεφαλαίου που αποφασίζονται σύμ¬ 
φωνα μετιςπαρ. 3 και4του άρθρου αυτού δεν αποτελούν 
τροποποίηση του καταστατικού. 

7. Η αρμοδιότητα του Διοικητικού Συμβουλίου να αυ¬ 
ξάνει το μετοχικό κεφάλαιο, σύμφωνα με την παράγρα¬ 
φο 3 μπορεί να ασκηθεί παράλληλα με αυτή της Γ ενικής 
Συνέλευσης κατά την παράγραφο 4 του παρόντος άρ¬ 
θρου. 

8. Η απόφαση του αρμόδιου οργάνου της εταιρείας για 
αύξηση του μετοχικού κεφαλαίου πρέπει να αναφέρει 
τουλάχιστον το ποσό της αύξησης του κεφαλαίου, τον 
τρόπο κάλυψήςτου, τον αριθμό και το είδοςτων μετοχών 
που θα εκδοθούν, την ονομαστική αξία, την τιμή διαθέσε- 
ως αυτών και την προθεσμία κάλυψης. 

9. Απαγορεύεται στην εταιρεία που έχει κάποια από 
τα δικαιώματα των παραγράφων 3 και 4 του παρόντος 
άρθρου να αναγράφει σε οποιοδήποτε έντυπο, διαφή¬ 
μιση, δημοσίευμα ή άλλο έγγραφο, ως κεφάλαιο το πο¬ 
σό για το οποίο δικαιούται κατά τα ανωτέρω, να εκδώ- 
σει νέες μετοχές το Διοικητικό Συμβούλιο ή η Γενική 
Συνέλευση. 

10. Το μετοχικό κεφάλαιο της εταιρείας μπορεί να αυ¬ 
ξάνεται, να μειώνεται και να αποσβέννυται σύμφωνα μετά 
όσα προβλέπονται στο παρόν καταστατικό και στο Νόμο. 

11. Το Δημόσιο δύναται να διαθέτει σε επενδυτές μέσω 
του Χρηματιστηρίου Αξιών Αθηνών ποσοστό έως 49% του 
εκάστοτε μετοχικού κεφαλαίου της εταιρείας». 

Άρθρο 6 

Πιστοποίηση της καταβολής του μετοχικού κεφαλαίου 

1. Σε περίπτωση αύξησης του μετοχικού κεφαλαίου της 
Εταιρείας, η κατά τα ανωτέρω πιστοποίηση της καταβο¬ 
λής ή μη αυτού από το Διοικητικό Συμβούλιο, πρέπει να γί¬ 
νεται εντός προθεσμίας ενός (1) μηνάς από την ορισθεί- 
σα προθεσμία καταβολής του ποσού της αύξησης. Η προ¬ 
θεσμία καταβολής της αύξησης του κεφαλαίου δεν 
μπορεί να ορισθεί μικρότερη του ενός (1) μηνάς και μεγα¬ 
λύτερη των τεσσάρων (4) μηνών από την ημέρα της λή¬ 
ψης της σχετικής απόφασης από το αρμόδιο όργανο της 
Εταιρείας. 

2. Μέσα σε είκοσι (20) ημέρες από τη λήξη της προθε¬ 
σμίας της παραπάνω παραγράφου, η Εταιρεία υποχρε- 
ούται να υποβάλει στην αρμόδια Νομαρχία αντίγραφο 
του σχετικού πρακτικού συνεδρίασης του Διοικητικού 
Συμβουλίου. Το Πρακτικό αυτό υποβάλλεται σε δημοσιό¬ 
τητα κατά το άρθρο 7βτου Κωδ. Ν. 2190/20, όπως ισχύει 
σήμερα. 

3. Η καταβολή μετρητών για κάλυψη τυχόν αυξήσεων 
του μετοχικού κεφαλαίου της Εταιρείας, καθώς και οι κα¬ 
ταθέσεις μετόχων με προορισμό τη μελλοντική αύξηση 
του μετοχικού κεφαλαίου, θα πραγματοποιείται υποχρε¬ 
ωτικά με κατάθεση σε ειδικό λογαριασμό επ’ ονόματιτης 
Εταιρείας, που θα τηρείται σε οποιαδήποτε τράπεζα που 
λειτουργεί νόμιμα στην Ελλάδα. 

Άρθρο 7 
Μετοχές 

1. Οι μετοχές της Εταιρείας είναι ονομαστικές και αδιαί¬ 
ρετες. 

2. Οι τίτλοι των μετοχών αποκόπτονται από διπλότυπο 
βιβλίο, είναι αριθμημένοι κατ’ αύξοντα αριθμό και φέρουν 
τα στοιχεία του κυρίου του τίτλου, τη σφραγίδα της Εται¬ 
ρείας, καθώς και την υπογραφή του Προέδρου του Διοι¬ 
κητικού Συμβουλίου και ενός Συμβούλου, που ορίζεται ει¬ 
δικά από το Διοικητικό Συμβούλιο, επίσης δε και μερισμα¬ 
ταποδείξεις κατ’ αύξοντα αριθμό. Οι υπογραφές του 
Προέδρου και του Συμβούλου που θα ορισθεί μπορούν να 
τεθούν και με μηχανικό μέσο (σφραγίδα ή λιθογραφία). 
Κάθε τίτλος μπορεί να περιλαμβάνει περισσότερες από 
μία μετοχές, σύμφωνα με όσα θα ορίσει το Διοικητικό 
Συμβούλιο. 

3. Μέχρι την έκδοση των οριστικών τίτλων των μετοχών 
το Διοικητικό Συμβούλιο μπορεί να εκδώσει και παραδώ- 
σει στους δικαιούχους προσωρινούς τίτλους, που θα 
έχουν όλα τα παραπάνω στοιχεία εκτός από τις μερισμα¬ 
ταποδείξεις. Μόλις εκδοθούν οι οριστικοίτίτλοιτων μετο¬ 
χών παραδίδονται με φροντίδα του Διοικητικού Συμβου¬ 
λίου στους κυρίους των προσωρινών τίτλων, ενώ οι προ¬ 
σωρινοί τίτλοι παραδίδονται στο Διοικητικό Συμβούλιο 
που τους καταστρέφει, για δε την καταστροφή τους συ- 
ντάσσεται πρακτικό. 

4. Επιτρέπεται η μετατροπή των ονομαστικών μετοχών 
σε ανώνυμες και αντίστροφα μετά από απόφαση της γε¬ 
νικής συνέλευσης των μετόχων της Εταιρείας, μετά από 
τροποποίηση του σχετικού με τις μετοχές άρθρου του κα¬ 
ταστατικού. 

5. Σε περίπτωση εισαγωγής των μετοχών της Εταιρείας 
σε αγορά του Χρηματιστηρίου Αξιών Αθηνών και γενικά 
σε κάθε περίπτωση αποϋλοποίησης των μετοχών της 
Εταιρείας σύμφωνα με το νόμο: 


α) Παύουν να ισχύουν οι ως άνω παράγραφοι 2 και 3 του 
παρόντος άρθρου και ισχύουν τα ακόλουθα: 

αα) Ως χρόνος έκδοσης των μετοχών της Εταιρείας, 
ορίζεται ο χρόνος καταχώρησής τους στα αρχεία της 
ανώνυμης εταιρείας «Κεντρικό Αποθετήριο Αξιών». 

αβ) Εφ’ όσον οι μετοχές της Εταιρείας είναι ονομαστι¬ 
κές, μέτοχος έναντι της Εταιρείας λογίζεται ο εγγεγραμ¬ 
μένος στα αρχείατης ανώνυμης εταιρείας «Κεντρικό Απο¬ 
θετήριο Αξιών», κατά παρέκκλιση των διατάξεων του άρ¬ 
θρου 8β Κωδ. Ν. 2190/20. 

β) Σε κάθε περίπτωση που από το νόμο ή το καταστα¬ 
τικό της Εταιρείας προβλέπεται η κατάθεση τίτλων με¬ 
τοχών για την άσκηση μετοχικών δικαιωμάτων, η υπο¬ 
χρέωση αυτή αντικαθίσταται από την κατάθεση ή προ¬ 
σκόμιση σχετικής βεβαίωσης της ανώνυμης εταιρείας 
«Κεντρικό Αποθετήριο Αξιών», σύμφωνα με το άρθρο 51 
Ν. 2396/96. 

Άρθρο 8 

Αύξηση, μείωση και απόσβεση 
του μετοχικού κεφαλαίου 

1 Για την αύξηση του μετοχικού κεφαλαίου της Εταιρεί¬ 
ας, απαιτείται απόφαση της Γ ενικής Συνέλευσης των με¬ 
τόχων της Εταιρείας για την τροποποίηση του σχετικού 
με το μετοχικό κεφάλαιο άρθρου του καταστατικού, η 
οποία λαμβάνεται με την αυξημένη απαρτία και πλειοψη- 
φίατου άρθρου 32του καταστατικού. 

2. (α)Με την επιφύλαξη της παρ. 4 του άρθρου αυτού, 
ορίζεται ρητά ότι με απόφαση της Γ ενικής Συνέλευσης, η 
οποία υπόκειται στις διατυπώσεις δημοσιότητας του άρ¬ 
θρου 7βτου Κωδ. Ν. 2190/20, όπως ισχύει, μπορεί να εκ¬ 
χωρείται στο Διοικητικό Συμβούλιο η εξουσία ώστε με 
απόφασή του, που λαμβάνεται με πλειοψηφία των 2/3 
τουλάχιστον του συνόλου των μελών του, να αυξάνει το 
μετοχικό κεφάλαιο μερικά ή ολικά με την έκδοση νέων με¬ 
τοχών, μέχρι το ποσό του κεφαλαίου που είναι καταβε¬ 
βλημένο κατά την ημερομηνία που χορηγήθηκε στο διοι¬ 
κητικό συμβούλιο η εν λόγω εξουσία. 

(β) Η εξουσία αυτή του Διοικητικού Συμβουλίου μπορεί 
να ανανεώνεται από τη γενική συνέλευση για χρονικό διά¬ 
στημα που δεν υπερβαίνει την πενταετία για κάθε ανανέ¬ 
ωση και η ισχύς της αρχίζει μετά τη λήξη της κάθε πεντα¬ 
ετίας. Η απόφαση αυτή της γενικής συνέλευσης υπόκει- 
ται στις διατυπώσεις δημοσιότητας του άρθρου 7β του 
Κωδ. Ν. 2190/20, όπως ισχύει. 

3. Η κατά την παραπάνω παράγραφο 2 του παρόντος 
άρθρου αποφασιζόμενη αύξηση του μετοχικού κεφαλαί¬ 
ου δεν αποτελεί τροποποίηση του καταστατικού. 

4. Κατ' εξαίρεση των διατάξεων της παραπάνω παρα¬ 
γράφου 2 του παρόντος άρθρου, όταν τα αποθεματικά 
της Εταιρείας υπερβαίνουν το 1/4 του καταβεβλημένου 
μετοχικού κεφαλαίου, για την αύξησή του απαιτείται πά¬ 
ντοτε απόφαση της γενικής συνέλευσης, που λαμβάνεται 
σύμφωνα με τις διατάξεις του άρθρου 32 αυτού του κα¬ 
ταστατικού («Εξαιρετική απαρτία και πλειοψηφία της Γε¬ 
νικής Συνέλευσης») και με ανάλογη τροποποίηση του 
σχετικού με το μετοχικό κεφάλαιο άρθρου του καταστα¬ 
τικού. 

5. (α) Σε κάθε περίπτωση αύξησης του μετοχικού κεφα¬ 
λαίου που δεν γίνεται με εισφορά σε είδος, ή έκδοσης 
ομολογιών με δικαίωμα μετατροπής τους σε μετοχές, πα- 

ρέχεται δικαίωμα προτίμησης σε ολόκληρο το νέο κεφά¬ 
λαιο ή το ομολογιακό δάνειο, υπέρ των κατά την εποχή 
της αύξησης ή της έκδοσης μετόχων, ανάλογα με τη συμ¬ 
μετοχή τους στο υφιστάμενο μετοχικό κεφάλαιο. 

(β) Μετάτοτέλοςτης προθεσμίας για την ενάσκηση του 
δικαιώματος προτίμησης που όρισε το όργανο της Εται¬ 
ρείας το οποίο αποφάσισε την αύξηση ή την έκδοση των 
ομολογιών, η οποία δεν μπορεί να είναι μικρότερη από 
ένα μήνα, οι μετοχές ή οι μετατρέψιμες ομολογίες που 
δεν έχουν αναληφθεί σύμφωνα με τα παραπάνω διατίθε¬ 
νται ελεύθερα από το Διοικητικό Συμβούλιο της Εταιρεί¬ 
ας. 

(γ) Η πρόσκληση για την ενάσκηση του δικαιώματος 
προτίμησης, στην οποία πρέπει να μνημονεύεται και η 
προθεσμία μέσα στην οποία πρέπει να ασκηθεί αυτό το δι¬ 
καίωμα, δημοσιεύεται στο τεύχος Ανωνύμων Εταιρειών 
και Εταιρειών Περιορισμένης Ευθύνης της Εφημερίδας 
της Κυβερνήσεως. Κατ’ εξαίρεση, η κατά τα ανωτέρω 
πρόσκληση και η προθεσμία άσκησης του δικαιώματος 
προτίμησης μπορούν να παραλειφθούν, εφόσον στη γε¬ 
νική συνέλευση παρέστησαν μέτοχοι εκπροσωπούντες 
το σύνολο του μετοχικού κεφαλαίου και έλαβαν γνώση 
της προθεσμίας που τάχθηκε για την άσκηση του δικαιώ¬ 
ματος προτίμησης ή δήλωσαν την απόφασή τους για την 
από αυτούς άσκηση ή μη του δικαιώματος προτίμησης. 
Επίσης, η δημοσίευση της πρόσκλησης μπορεί να αντικα- 
τασταθεί με συστημένη «επί αποδείξει» επιστολή, εφόσον 
οι μετοχές της Εταιρείας είναι ονομαστικές στο σύνολό 
τους. 

6. Με τις προϋποθέσεις των παραγράφων 6 και 7 του 
άρθρου 13 του Κωδ. Ν. 2190/1920 όπως ισχύει σήμερα, 
μπορεί με απόφαση της Γ ενικής Συνέλευσης να περιορι¬ 
στεί ή να καταργηθείτο παραπάνω δικαίωμα προτίμησης. 

7. Η Εταιρεία μπορεί με απόφαση της Γ ενικής Συνέλευ¬ 
σης που λαμβάνεται σύμφωνα με το νόμο και το καταστα¬ 
τικό: 

(α) Να προβαίνει στη μερική ή ολική απόσβεση του με¬ 
τοχικού της κεφαλαίου, σύμφωνα με τις διατάξεις του άρ¬ 
θρου 15ατου Κωδ. Ν. 2190/1920 όπως ισχύει. 

(β) Να προβαίνει σε μείωση του μετοχικού της κεφα¬ 
λαίου, σύμφωνα με τις διατάξεις των παρ. 3 επ. του άρ¬ 
θρου 4 του Κωδ. Ν. 2190/1920 όπως ισχύει. 

Άρθρο 9 

Έκδοση Ομολογιακών Δανείων 

1. Η Εταιρεία μπορεί να εκδίδει ομολογιακά δάνεια κά¬ 
θε είδους, σύμφωνα με το νόμο και ειδικότερα σύμφωνα 
με τις διατάξεις των άρθρων 3α, 3β, 3γ, 34 παρ. 1,13 παρ. 
1 και 8απαρ. 2,3,4 και 5του Κωδ. Ν. 2190/1920 όπως ισχύ¬ 
ει σήμερα, καθώς και κάθε άλλη σχετική διάταξη νόμου. 

2. Συγκεκριμένα, η Εταιρεία μπορεί να εκδίδει σύμφωνα 
με τις κατά περίπτωση ισχύουσες διατάξεις και περιορι¬ 
σμούς, με ιδιωτική ή δημόσια εγγραφή, μεταξύ άλλων και 
τα ακόλουθα είδη ομολογιακών δανείων, των οποίων η 
παράθεση εδώ είναι εντελώς ενδεικτική: 

(α) Κοινό ομολογιακό δάνειο, 

(β) Ομολογιακό δάνειο με ομολογίες μετατρέψιμες σε 
μετοχές, 

(γ) Ομολογιακό δάνειο με κερδοφόρες ομολογίες, με¬ 
τατρέψιμες ή μη σε μετοχές 

(δ) Ομολογιακό δάνειο με ενυπόθηκες ομολογίες, 


(ε) Κάθε άλλο τύπο και είδος ομολογιακού δανείου που 
επιτρέπεται από το νόμο. 

3. Γιατην έκδοση ομολογιακού δανείου, απαιτείται από¬ 
φαση της Γ ενικής Συνέλευσης των μετόχων της Εταιρεί¬ 
ας, η οποία λαμβάνεται με την αυξημένη απαρτία καιπλει- 
οψηφίατου άρθρου 32 του παρόντος καταστατικού. Στην 
απόφαση αυτή, θα πρέπει να περιέχονται και οι όροι του 
δανείου, δηλαδή, τουλάχιστον, το ποσό, ο χρόνος, ο τό¬ 
κος, ο αριθμός και το είδος των ομολογιών. Η Γ ενική Συ¬ 
νέλευση, μπορεί να αναθέσει στο Διοικητικό Συμβούλιο 
την εκτέλεση της απόφασής της. 

4. (α) Με την επιφύλαξη της παρ. 6 του άρθρου αυτού, 
ορίζεται ρητά ότι με απόφαση της Γ ενικής Συνέλευσης, η 
οποία υπόκειται στις διατυπώσεις δημοσιότητας του άρ¬ 
θρου 7β του Κωδ. Ν. 2190/20, όπως ισχύει, μπορεί να εκ¬ 
χωρείται στο Διοικητικό Συμβούλιο η εξουσία ώστε με 
απόφασή του, που λαμβάνεται με πλειοψηφία των 2/3 
τουλάχιστον του συνόλου των μελώντου, να εκδίδει ομο¬ 
λογιακό δάνειο με την έκδοση ομολογιών μετατρέψιμων 
σε μετοχές, για ποσό που δεν μπορεί να υπερβαίνει το μι¬ 
σό του καταβεβλημένου μετοχικού κεφαλαίου κατά την 
ημερομηνία που χορηγήθηκε στο διοικητικό συμβούλιο η 
εν λόγω εξουσία. 

(β) Η εξουσία αυτή του Διοικητικού Συμβουλίου μπορεί 
να ανανεώνεται από τη γενική συνέλευση για χρονικό διά¬ 
στημα που δεν υπερβαίνει την πενταετία για κάθε ανανέ¬ 
ωση και η ισχύς της αρχίζει μετά τη λήξη της κάθε πεντα¬ 
ετίας. Η απόφαση αυτή της γενικής συνέλευσης υπόκει- 
ται στις διατυπώσεις δημοσιότητας του άρθρου 7β του 
Κωδ. Ν. 2190/20, όπως ισχύει. 

5. Η κατά την προηγούμενη παρ. 4 αύξηση του μετοχι¬ 
κού κεφαλαίου της Εταιρείας με την έκδοση ομολογιών 
μετατρέψιμων σε μετοχές, δεν αποτελεί τροποποίηση 
του καταστατικού. 

6. Κατ’ εξαίρεση των διατάξεων της παραπάνω παρα¬ 
γράφου 4 του παρόντος άρθρου, όταν τα αποθεματικά 
της Εταιρείας υπερβαίνουν το 1/4 του καταβεβλημένου 
μετοχικού κεφαλαίου, για την αύξησή του, με την έκδοση 
ομολογιών μετατρέψιμων σε μετοχές, απαιτείται πάντοτε 
απόφαση της γενικής συνέλευσης που λαμβάνεται σύμ¬ 
φωνα με τις διατάξεις του άρθρου 32 αυτού του κατα¬ 
στατικού («Εξαιρετική απαρτία και πλειοψηφία της Γ ενι¬ 
κής Συνέλευσης») και με ανάλογη τροποποίηση του σχε¬ 
τικού με το μετοχικό κεφάλαιο άρθρου του καταστατικού. 

7. Σε κάθε περίπτωση έκδοσης ομολογιών με δικαίωμα 
μετατροπής τους σε μετοχές, παρέχεται δικαίωμα προτί¬ 
μησης σε ολόκληρο το ομολογιακό δάνειο υπέρ των κατά 
την εποχή της έκδοσης μετόχων και εφαρμόζονται ανα¬ 
λογικά οι διατάξεις των παρ. 5 και 6 του άρθρου 8 του πα¬ 
ρόντος καταστατικού. 

Άρθρο 10 

Δικαιώματα και Υποχρεώσεις Μετόχων 

1. Οι μέτοχοι ασκούντο δικαιώματάτους σχετικά με την 
διοίκηση της Εταιρείας μόνο με τη συμμετοχή τους στη 
Γενική Συνέλευση, έξω δε από αυτή μόνο στις περιπτώ¬ 
σεις που ορίζει ο Νόμος. 

2. Τα δικαιώματα και οι υποχρεώσεις κάθε μετοχής πα¬ 
ρακολουθούν τον νόμιμο κύριο και κάτοχό της, η δε κυ¬ 
ριότητα του τίτλου αυτής σημαίνει αυτοδίκαια την απο¬ 
δοχή του καταστατικού, των αποφάσεων της Γενικής Συ¬ 
νέλευσης των μετόχων και του Διοικητικού Συμβουλίου, 
που πάρθηκαν μέσα στα όρια της δικαιοδοσίας τους. 

3. Οι μετοχές της Εταιρείας είναι αδιαίρετες απέναντι 
της και η Εταιρεία δεν αναγνωρίζει παρά μόνο έναν κύριο 
κάθε μετοχής. Οιτυχόνεξ αδιαιρέτου συγκύριοι μετοχής, 
καθώς και εκείνοι που έχουν την επικαρπία ή την ψιλή κυ¬ 
ριότητα αυτής, αντιπροσωπεύονται στη Γενική Συνέλευ¬ 
ση από ένα μόνο πρόσωπο που ορίζεται από αυτούς ομό¬ 
φωνα. 

4. Αν η εκπροσώπηση μιας μετοχής δεν καθορίζεται από 
ένα πρόσωπο, κοινό αντιπρόσωπο όλων των δικαιούχων, 
το Διοικητικό Συμβούλιο έχει υποχρέωση να αναστείλει 
κάθε δικαίωμα από τη μετοχή αυτή. 

5. Κάθε μετοχή δίνει δικαίωμα μίας (1) ψήφου στη γενι¬ 
κή συνέλευση και δικαίωμα συμμετοχής στα κέρδη της 
Εταιρείας και στην περιουσία της σε περίπτωση εκκαθά¬ 
ρισης. 

ΚΕΦΑΛΑΙΟ Γ 
ΟΡΓΑΝΑ ΤΗΣ ΕΤΑΙΡΕΙΑΣ 

Άρθρο 11 

Όργανα Διοίκησης 

Όργανα της Εταιρείας είναι τα Όργανα Διοίκησης, η Γε¬ 
νική Συνέλευση και οι Ελεγκτές. Όργανα Διοίκησης της 
εταιρείας είναι: 
α) Το Διοικητικό Συμβούλιο 
β) Ο Διευθύνων Σύμβουλος 
γ) Το Συμβούλιο Διεύθυνσης. 

Άρθρο 12 

Σύνθεση και θητεία του Διοικητικού Συμβουλίου 

Η Εταιρεία διοικείται από το Διοικητικό Συμβούλιο, ο 
αριθμός των μελών του οποίου είναι περιττός και δεν δύ- 
ναται να υπερβαίνει τα δεκατρία (13) μέλη ή να είναι μι¬ 
κρότερος των επτά (7) μελών. Η Γ ενική Συνέλευση των με¬ 
τόχων είναι αρμόδια να καθορίζει τον αριθμό των μελών 
του Διοικητικού Συμβουλίου καθώς επίσης και να αυξάνει 
ή να μειώνει τον αριθμό αυτών, πάντοτε μέσα στο πλαίσιο 
που τίθεται με την παρούσα παράγραφο. 

2. Το Διοικητικό Συμβούλιο αποτελείται: 

(α) Από δύο (2) εκπροσώπους των εργαζομένων στην 
Εταιρεία που εκλέγονται (με τους αναπληρωματικούς 
τους) με άμεση και καθολική ψηφοφορία, σύμφωνα με 
την παράγραφο 2 του άρθρου 6 του Ν. 2414/1996 (ΦΕΚ 
135 Α') όπως αυτός κάθε φορά ισχύει, 

(β) από έναν (1) εκπρόσωπο που υποδεικνύεται από την 
Οικονομική και Κοινωνική Επιτροπή (Ο.Κ.Ε.) με τον ανα¬ 
πληρωματικό του, οι οποίοι ορίζονται σύμφωνα μετηνπα- 
ράγραφο 3 του άρθρου 6 του Ν. 2414/1996, όπως κάθε 
φορά ισχύει, 

(γ) από τον Πρόεδρο και τον Διευθύνοντα Σύμβουλο 
που ορίζονται με κοινή απόφαση του Υπουργού Εθνικής 
Οικονομίας και του εποπτεύοντος Υπουργού, και 
(δ) από εκπροσώπους των μετόχων, που ορίζονται με 
απόφαση της Γ ενικής Συνέλευσης, με την επιφύλαξη του 
άρθρου 10του Ν. 2322/1995 (ΦΕΚΑ' 143). 

3. Σε περίπτωση κατά την οποία ο Πρόεδρος είναι και Δι- 
ευθύνων Σύμβουλος, το Δημόσιο ορίζει έναν (1) ακόμη εκ¬ 
πρόσωπο. 

4. Το Διοικητικό Συμβούλιο της Εταιρείας θεωρείται ότι 
έχει σχηματισθεί και μπορεί να συγκροτηθεί σε σώμα 
όπως ορίζουν τα οικεία άρθρα του παρόντος καταστατι¬ 
κού, από την εκλογή από τη Γ ενική Συνέλευση ως μελών 
του Δ.Σ. των εκπροσώπωντων μετόχων (παρ. 2 περ. δ'του 


παρόντος άρθρου) και δυνάμει του σχετικού πρακτικού 
της Γ.Σ., στο οποίο πρέπει να γίνεται μνεία των μελών του 
Δ.Σ. που, σύμφωνα με το νόμο και το καταστατικό, έχουν 
εκλεγεί, ορισθεί ή υποδειχθεί μέχρι εκείνη τη στιγμή, 
ώστε να προκύπτει όλη η σύνθεση του οργάνου. 

5. Το υποδεικνυόμενο από την Ο.Κ.Ε. μέλος προτείνεται 
μέσα σε προθεσμία δύο (2) μηνών αφ’ ότου ειδοποιηθεί η 
Ο.Κ.Ε. από τον Υπουργό Εθνικής Οικονομίας. Η ίδια προ¬ 
θεσμία ισχύει και για την πρόταση εκπροσώπων των ερ¬ 
γαζομένων αφ’ ότου ειδοποιηθούν από τον εποπτεύοντα 
Υπουργό. Μέχρις ότου ορισθούν οι εκπρόσωποι της 
Ο.Κ.Ε. και των εργαζομένων, το Διοικητικό Συμβούλιο συ¬ 
γκροτείται και λειτουργεί νόμιμα και χωρίς τα μέλη αυτά. 
Από τον ορισμό τους και εξής, συμμετέχουν αυτοδίκαια 
στη σύνθεση του οργάνου, που, αν έχει ήδη συγκροτηθεί 
σε σώμα, ανασυγκροτείται ούτως ώστε να περιλάβει και 
τα μέλη αυτά στη σύνθεσή του. 

6. Σε κάθε περίπτωση, το Διοικητικό Συμβούλιο συ¬ 
γκροτείται και λειτουργεί νόμιμα χωρίς τον εκπρόσωπο 
της Ο.Κ.Ε. ή τους εκπροσώπους των εργαζομένων στην 
Εταιρεία αν παρέλθει άπρακτη η προθεσμία της παρα¬ 
γράφου 3του άρθρου 6του Ν. 2414/1996. Στην περίπτω¬ 
ση αυτή, ο αριθμός τους, αντιστοίχως δεν υπολογίζεται 
για τη διαμόρφωση της απαρτίας και πλειοψηφίας. 

7. Η θητεία των μελώντου Διοικητικού Συμβουλίου είναι 
πενταετής και παρατείνεται αυτοδίκαια μέχρι του διορι¬ 
σμού, της υποδείξεως ή της εκλογής νέων συμβούλων, 
σύμφωνα με τα προβλεπόμενα στην παράγραφο 2 και 
επόμ. του παρόντος άρθρου. Η παράταση δεν μπορεί να 
υπερβείτοένα (1) έτος. Ειδικά η θητεία του πρώτου Διευ- 
θύνοντος Συμβούλου που έχει ορισθεί δυνάμει της υπ’ 
αριθμ. 31549/27.11.2000/5.12.2000 (ΦΕΚ 1500 Β/ 
8.12.2000) κοινής αποφάσεως των Υπουργών Εθνικής Οι¬ 
κονομίας και Πολιτισμού αρμόδιου για θέματα αθλητι¬ 
σμού είναι τριετής. 

8. Τα μέλη του Διοικητικού Συμβουλίου ανακαλούνται 
ελευθέρως, με την επιφύλαξη του άρθρου 4 του Ν. 
2414/1996. Η ανάκληση και η αντικατάσταση γίνεται από 
εκείνους που έχουν δικαίωμα εκλογής ή ορισμού ή υπό¬ 
δειξης, σύμφωνα με τα οριζόμενα στην ως άνω παράγρα¬ 
φο 2 του παρόντος άρθρου. Η Γενική Συνέλευση μπορεί 
να αντικαθιστά οποιαδήποτε από τα μέλη του Διοικητικού 
Συμβουλίου που επέλεξε σύμφωνα με την παράγραφο 2 
περ. δ'του παρόντος άρθρου καιπριν από τη λήξη της θη¬ 
τείας τους. 

9. Μέχρι δύο (2) έκτων μελώντου Διοικητικού Συμβου¬ 
λίου, πέραν του Προέδρου, του Διευθύνοντος Συμβού¬ 
λου και των δύο εκπροσώπων των εργαζομένων, μπορούν 
με απόφαση της γενικής συνέλευσης μετά από εισήγηση 
του Διοικητικού Συμβουλίου, να έχουν πλήρη απασχόλη¬ 
ση στην Εταιρεία. Με την ίδια απόφαση καθορίζονται, με¬ 
ταξύ άλλων, ο χρόνος της πλήρους απασχόλησής τους, 
οι αρμοδιότητές τους και η αμοιβή τους. 

10. Τα μέλη του Διοικητικού Συμβουλίου μπορούν να 
ορίζονται εκ νέου ή να επανεκλέγονται απεριόριστα και 
είναι απεριόριστα ανακλητά. 

11. Μέλη του Διοικητικού Συμβουλίου δεν μπορεί να εί¬ 
ναι συγγενείς μεταξύ τους, εξ αίματος ή εξ αγχιστείας μέ¬ 
χρι και τρίτου βαθμού, ούτε να είναι με οποιαδήποτε μορ¬ 
φή εργολάβοι ή προμηθευτές της Εταιρείας ή υπάλληλοι 
επιχείρησης που βρίσκεται σε συναλλακτική σχέση με την 
Εταιρεία. 

Άρθρο 13 

Συγκρότηση Διοικητικού Συμβουλίου 

1. Το Διοικητικό Συμβούλιο αμέσως μετά το σχηματι¬ 
σμό του σύμφωνα με το άρθρο 12 παρ. 4 του παρόντος 
καταστατικού, συγκαλείται σε συνεδρίαση από τον Πρό¬ 
εδρο ή τον Διευθύνοντα Σύμβουλο ή από τον επιμελέ¬ 
στερο των συμβούλων ή αυτοκλήτως για να συγκροτηθεί 
σε σώμα. 

2. Η ιδιότητα του Προέδρου και του Διευθύνοντος Συμ¬ 
βούλου μπορεί να συμπέσει στο ίδιο πρόσωπο. 

3. Τον Πρόεδρο του Διοικητικού Συμβουλίου όταν κω¬ 
λύεται ή απουσιάζει αναπληρώνει ο Διευθύνων Σύμβου¬ 
λος. Τον Διευθύνοντα Σύμβουλο όταν κωλύεται ή απου¬ 
σιάζει αναπληρώνει ο Πρόεδρος του Διοικητικού Συμ¬ 
βουλίου. Εάν ταυτίζεται η ιδιότητα του ΠροέδρουτουΔ.Σ. 
με αυτήντου Διευθύνοντος Συμβούλου, με απόφασή του 
το Δ.Σ. ορίζει ως αναπληρωτή του Προέδρου ένα από τα 
μέλη του. 

4. Καθήκοντα Γραμματέωςτου Διοικητικού Συμβουλίου 
ασκεί υπάλληλος της Εταιρείας που ορίζεται από τον Δι- 
ευθύνοντα Σύμβουλο. 

Άρθρο 14 

Αναπλήρωση μέλους του Διοικητικού Συμβουλίου. 

1. Εάν κάποιος από τους συμβούλους τους οποίους 
εκλέγει η Γενική Συνέλευση παύσει, λόγω θανάτου, πα- 
ραιτήσεως ή από οποιαδήποτε άλλη αιτία να μετέχει στο 
Διοικητικό Συμβούλιο, αναπληρώνεται προσωρινά, το τα¬ 
χύτερο με την εκλογή άλλου από τα υπόλοιπα μέλητου Δι¬ 
οικητικού Συμβουλίου, εφ’ όσον είναι τουλάχιστον τρεις 
(3) και παρίστανται αυτοπροσώπως. 

2. Εάν κάποιος από τους συμβούλους, τους οποίους 
ορίζουν οι Υπουργοί Εθνικής Οικονομίας, Οικονομικών 
και ο εποπτεύωντην Εταιρεία Υπουργός, παύσει λόγω θα¬ 
νάτου, παραιτήσεως ή από οποιαδήποτε άλλη αιτία να με¬ 
τέχει στο Διοικητικό Συμβούλιο, αντικαθίσταται από άλ¬ 
λον, τον οποίον ορίζουν οι ίδιοι Υπουργοί. 

3. Εάν κάποιος από τους συμβούλους, οι οποίοι εκλέ¬ 
γονται από τους εργαζόμενους, παύσει ομοίως να μετέχει 
στο Διοικητικό Συμβούλιο, αντικαθίσταται από τον ανα¬ 
πληρωτή του και σε περίπτωση παύσεως και αυτού κατά 
τον τρόπο του ορισμού του. Εάν παύσει ομοίως το μέλος 
που υποδεικνύεται από την Ο.Κ.Ε., αντικαθίσταται κατά 
τον τρόπο ορισμού του. Μέχρις ότου οριστεί αντικατα¬ 
στάτης στις παραπάνω περιπτώσεις, το Διοικητικό Συμ¬ 
βούλιο συγκροτείται και λειτουργεί νόμιμα, σύμφωνα με 
την παράγραφο 6 του άρθρου 12 του παρόντος καταστα¬ 
τικού που εφαρμόζεται αναλόγως. 

4. Η θητεία των συμβούλων που εκλέχτηκαν από το Δ.Σ. 
κατά την παράγραφο 1 αυτού του άρθρου, λήγει αυτοδι¬ 
καίως κατά την πρώτη μετά την εκλογή τους τακτική ή 
έκτακτη γενική συνέλευση των μετόχων της Εταιρείας. Η 
γενική συνέλευση θα εκλέξει σύμβουλο για την κενωθεί- 
σα θέση είτε τον εκλεγέντα από το Δ.Σ. είτε τρίτο κατά τις 
διατάξειςτου καταστατικού και του νόμου. Οιπράξειςτου 
συμβούλου που εκλέχτηκε με αυτόν τον τρόπο θεωρού¬ 
νται έγκυρες, ακόμα και αν δεν εκλεγεί σύμβουλος από 
την παραπάνω Γενική Συνέλευση. 

5. Σε κάθε περίπτωση, η θητεία του συμβούλου που θα 
εκλεγεί σε κενωθείσα θέση, λήγει μαζί με τη θητεία των 
άλλων συμβούλων, κατά το χρόνο που θα έληγε η θητεία 
εκείνου που αναπλήρωσε. 


Άρθρο 15 

Σύγκληση του Διοικητικού Συμβουλίου 

1. Το Διοικητικό Συμβούλιο συγκαλείται από τον Πρόε- 
δροτου ή το νόμιμο αναπληρωτή του, σύμφωνα μετις δια¬ 
τάξεις του παρόντος καταστατικού και συνεδριάζει στην 
έδρα της Εταιρείας. Εισηγητής των θεμάτων της ημερή¬ 
σιας διάταξης στο Διοικητικό Συμβούλιο είναι ο Διευθύ- 
νων Σύμβουλος. 

2. Το Διοικητικό Συμβούλιο συνεδριάζει μία φορά το μή¬ 
να και έκτακτα όταν κριθεί τούτο αναγκαίο από τον Πρόε¬ 
δρό του. 

3. Η ημερήσια διάταξη των συνεδριάσεων καθορίζεται 
από τον Πρόεδρο και τα θέματά της περιέχονται στην 
πρόσκληση που αποστέλλεται στους συμβούλους. 

4. Η πρόσκληση της συνεδρίασης γνωστοποιείται στα 
μέλη του Δ.Σ. δύο (2) τουλάχιστον εργάσιμες ημέρες πριν 
από τη συνεδρίαση και περιλαμβάνει με σαφήνεια και τα 
θέματα της ημερήσιας διάταξης. Διαφορετικά, η λήψη 
αποφάσεων επιτρέπεται μόνον εφ’ όσον παρίστανται ή 
αντιπροσωπεύονται όλα τα μέλη του και κανένα δεν αντι¬ 
λέγει στη λήψη αποφάσεων. Κατά τα λοιπά, εφαρμόζο¬ 
νται οι διατάξεις του άρθρου 20 του Κωδ. Ν. 2190/20, 
όπως ισχύει. 

5. Τη σύγκληση του Διοικητικού Συμβουλίου μπορεί να 
ζητήσουν τέσσερα (4) έκτων μελών του, με αίτηση τους 
προς τον Πρόεδρο αυτού, ο οποίος υποχρεούται να συ- 
γκαλέσειτο Διοικητικό Συμβούλιο μέσα σε προθεσμία δέ¬ 
κα (10) ημερών από την υποβολή της αίτησης. Σε περί¬ 
πτωση άρνησης του Προέδρου να συγκαλέσειτο Διοικη¬ 
τικό Συμβούλιο μέσα στην παραπάνω προθεσμία ή 
εκπρόθεσμης σύγκλησής του, επιτρέπεται στα μέλη που 
ζήτησαν τη σύγκληση να συγκαλέσουν αυτά το Διοικητι¬ 
κό Συμβούλιο μέσα σε προθεσμία πέντε (5) ημερών από 
τη λήξη του δεκαημέρου, γνωστοποιώντας τη σχετική 
πρόσκληση στα λοιπά μέλη του Διοικητικού Συμβουλίου. 
Στην κατά τα ανωτέρω αίτησή τους πρέπει, με ποινή απα- 
ραδέκτου, να αναφέρονται με σαφήνεια και τα θέματα με 
τα οποία θα ασχοληθεί το Διοικητικό Συμβούλιο. 

6. Το Διοικητικό Συμβούλιο, συνεδριάζει εγκύρως εκτός 
της έδρας της Εταιρείας, σε άλλο τόπο, είτε στην ημεδα¬ 
πή είτε στην αλλοδαπή, εφόσον στη συνεδρίαση αυτή πα- 
ρίστανται ή αντιπροσωπεύονται όλα τα μέλη του και κα¬ 
νένα δεν αντιλέγει στην πραγματοποίηση της συνεδρία¬ 
σης και στη λήψη αποφάσεων 

Άρθρο 16 

Απαρτία - Πλειοψηφία - Αντιπροσώπευση μελών 

1. Το Διοικητικό Συμβούλιο είναι σε απαρτία και συνε¬ 
δριάζει νόμιμα όταν παρίστανται το ήμισυ πλέον ενός των 
μελών του, μεταξύ των οποίων ο Πρόεδρος και ο Διευθύ- 
νων Σύμβουλος, με την επιφύλαξη της διάταξης της πα¬ 
ραγράφου 6 του άρθρου 12 του παρόντος καταστατικού. 
Για την εξεύρεση του αριθμού απαρτίας παραλείπεται το 
τυχόν προκύπτον κλάσμα. Ουδέποτε ο αριθμός των αυ¬ 
τοπροσώπως παρόντων συμβούλων μπορεί να είναι μι¬ 
κρότερος των τριών. 

2. Οι αποφάσεις του Διοικητικού Συμβουλίου πρέπει να 
είναι αιτιολογημένες και λαμβάνονται με απόλυτη πλειο¬ 
ψηφία των παρόντων. Σε περίπτωση ισοψηφίας δεν υπε¬ 
ρισχύει η ψήφος του Προέδρου του Διοικητικού Συμβου¬ 
λίου. 

3. Σε περίπτωση απουσίας ή κωλύματος του Προέδρου 
προεδρεύει ο αναπληρωτής του. 

4. Στις συνεδριάσεις του Διοικητικού Συμβουλίου υπο- 
χρεούται να παρίσταται χωρίς δικαίωμα ψήφου ο Νομικός 
Σύμβουλος της Εταιρείας ή ο ορισθείς από τον ίδιο δικη¬ 
γόρος της Εταιρείας, εφ’ όσον κληθεί από τον Πρόεδρο ή 
το Διοικητικό Συμβούλιο. Επίσης, στις συνεδριάσεις του 
Διοικητικού Συμβουλίου μπορούν να μετέχουν χωρίς δι¬ 
καίωμα ψήφου οι Γενικοί Διευθυντές ή άλλα πρόσωπα, 
εφ’ όσον κληθούν από το Διοικητικό Συμβούλιο. 

5. Κάθε σύμβουλος έχει δικαίωμα να ενημερώνεται εγ- 
γράφως από τον Πρόεδρο και τον Διευθύνοντα Σύμβου¬ 
λο για τη διαχείριση της Εταιρείας και γενικά για την εξέ¬ 
λιξη των εταιρικών υποθέσεων. 

6. Σύμβουλος που απουσιάζει μπορεί να αντιπροσω¬ 
πεύεται από άλλο σύμβουλο με έγγραφη εξουσιοδότηση. 
Κάθε σύμβουλος μπορεί να αντιπροσωπεύει ένα μόνο 
σύμβουλο που απουσιάζει. 

7. Σύμβουλος που απουσιάζει αναιτιολόγητα σε περισ¬ 
σότερες από πέντε (5) συνεδριάσεις κατ’ έτος θεωρείται 
ότι παραιτείται αυτοδικαίως. 

Άρθρο 17 

Πρακτικά του Διοικητικού Συμβουλίου 

1. Σε κάθε συνεδρίαση του Διοικητικού Συμβουλίου τη¬ 
ρούνται από το γραμματέα πρακτικά που επικυρώνονται 
αμέσως ή στην επόμενη συνεδρίαση. Τα αντίγραφα ή 
αποσπάσματα των πρακτικών επικυρώνονται από τον 
Πρόεδρο ή τον Διευθύνοντα Σύμβουλο, ή άλλο εξουσιο¬ 
δοτημένο μέλος του Διοικητικού Συμβουλίου, μετά από 
σχετική απόφαση του οργάνου. 

2. Τα πρακτικά του Διοικητικού Συμβουλίου γράφονται 
σε ειδικό βιβλίο που τηρείται χειρόγραφα ή μηχανογρα¬ 
φικά και υπογράφονται από τον Πρόεδρο και τους συμ¬ 
βούλους που πήραν μέρος στη συνεδρίαση, καθώς και 
από το γραμματέα. Τυχόν άρνηση συμβούλου να υπο¬ 
γράψει τα πρακτικά, αναφέρεται σ’ αυτά. Κάθε σύμβου¬ 
λος, έχει δικαίωμα να ζητήσει να σημειωθεί η γνώμη του 
στα πρακτικά. 

Άρθρο 18 

Εξουσία και αρμοδιότητες του Διοικητικού Συμβουλίου 

1. Το Διοικητικό Συμβούλιο είναι το ανώτατο διοικητικό 
όργανο της Εταιρείας που κατά κύριο λόγο διαμορφώνει 
τη στρατηγική και πολιτική ανάπτυξης αυτής, ενώ επο¬ 
πτεύει και ελέγχει τη διαχείριση της περιουσίας της. 

2. Το Διοικητικό Συμβούλιο είναι αρμόδιο να αποφασί¬ 
σει για κάθε θέμα που αφορά στη διαχείριση της περιου¬ 
σίας, στη διοίκηση και εκπροσώπηση της Εταιρείας και 
γενικά στη δραστηριότητάτης, λαμβάνει δε όλα τα ενδει- 
κνυόμενα μέτρα και αποφάσεις για την πραγματοποίηση 
του σκοπού της Εταιρείας. Εξαιρούνται της αρμοδιότη¬ 
τας του Διοικητικού Συμβουλίου τα θέματα εκείνα τα 
οποία σύμφωνα με τις διατάξεις του Νόμου ή του παρό¬ 
ντος καταστατικού υπάγονται στην αποκλειστική αρμο¬ 
διότητα της Γενικής Συνέλευσης. Επίσης παρακολουθεί 
την πορεία της Εταιρείας και την υλοποίηση του προ¬ 
γράμματος της. 

3. Ειδικότερα το Δ.Σ. έχει, ενδεικτικά, τις παρακάτω αρ¬ 
μοδιότητες: 

α. Επιμελείται των υποθέσεων και των συμφερόντων 
της Εταιρείας. 


β. Καταρτίζει και υποβάλλει στον Υπουργό Εθνικής Οι¬ 
κονομίας και στον εποπτεύοντα αυτήν Υπουργό προς 
έγκριση το Στρατηγικό Σχέδιο (Σ.Σ.) και το Επιχειρηματι¬ 
κό Σχέδιο (Ε.Σ.) της Εταιρείας, και τα καταθέτει στην αρ¬ 
μόδια κατά τον Κανονισμό της Βουλής Επιτροπή της, συ¬ 
ντάσσει ετήσια έκθεση πεπραγμένων και προβαίνει στην 
αναθεώρηση ή αναμόρφωσητου Ε.Σ., σύμφωνα με το άρ¬ 
θρο 46του παρόντος καταστατικού. 

γ. Καταρτίζει μετά από εισήγηση του Διευθύνοντος 
Συμβούλου, και υποβάλλει στην τακτική Γενική Συνέλευ¬ 
ση τον ετήσιο προϋπολογισμό της εταιρείας. Επίσης κα¬ 
ταρτίζει σύστημα δεικτών, εξυπηρέτησης και αποτελε- 
σματικότητας. 

δ. Καταρτίζει μετά το πέρας κάθε εταιρικής χρήσης, 
ύστερα από εισήγηση του Διευθύνοντος Συμβούλου και 
υποβάλλει στην Τακτική Γ ενική Συνέλευση τις ετήσιες οι¬ 
κονομικές καταστάσεις της εταιρείας, οι οποίες περιλαμ¬ 
βάνουν τον απολογισμό εσόδων - εξόδων, τον ισολογι¬ 
σμό, τα αποτελέσματα χρήσεως καθώς και κάθε άλλο 
στοιχείο που προβλέπεται από γενικές ή ειδικές διατά¬ 
ξεις. 

ε. Συγκαλεί τακτική ή έκτακτη Γ ενική Συνέλευση, όποτε, 
αυτό προβλέπεται από το νόμο ή το καταστατικό ή όταν 
κρίνεται αναγκαίο. 

στ. Εισηγείται όλα τα προς συζήτηση από την Γ ενική Συ¬ 
νέλευση θέματα. 

ζ. Αποφασίζει για την ίδρυση θυγατρικών εταιρειών και 
τη συμμετοχή της εταιρείας σε άλλες εταιρείες ή κοινο¬ 
πραξίες στο εσωτερικό και το εξωτερικό, σύμφωνα με το 
άρθρο 2 του παρόντος. 

η. Αποφασίζει για την ανάθεση σε ημεδαπά ή αλλοδαπά 
φυσικά ή νομικά πρόσωπα μελετών, κατασκευών έργων 
καθώς και παροχής υπηρεσιών. 

θ. Αποφασίζει την παροχή από και προς την Εταιρεία τε¬ 
χνικών ή συμβουλευτικών υπηρεσιών προς ή από φυσικά 
ή νομικά πρόσωπα. 

ι. Αποφασίζει για την εκποίηση περιουσιακών στοιχείων, 
για την άσκηση αγωγών, για την παραίτηση από ασκηθεί- 
σες αγωγές, για άσκηση ενδίκων μέσων ή για παραίτηση 
από αυτά, για δικαστικούς ή εξώδικους συμβιβασμούς 
καθώς και για σύναψη δανείων κάθε μορφής ή τη λήψη και 
χορήγηση πιστώσεων κάθε μορφής, καθώς και τη σύνα¬ 
ψη συμβάσεων επί παραγώγων χρηματοοικονομικών 
προϊόντων, αποκλειστικώς προς το σκοπό της κάλυψης 
συναλλαγματικών ή άλλων συναφών κινδύνων. Για την 
παροχή ασφάλειας προς το σκοπό της σύναψης των ως 
άνω συμβάσεων δύναται να αποφασίζει την εκχώρηση, 
την ενεχυρίαση ή τη μεταβίβαση, εν όλω ή εν μέρει, προ- 
σόδωντης Εταιρείας, καθώς καιτωνπάσης φύσεως απαι¬ 
τήσεων της Εταιρείας κατά φυσικών ή νομικών προσώ¬ 
πων ιδιωτικού ή δημοσίου δικαίου, ως και κατά του Δημο¬ 
σίου ή να παρέχει παντός είδους ασφάλειες. 
Διαμορφώνει τη στρατηγική της εταιρείας και εγκρίνει τις 
διεπιχειρησιακές συνεργασίες ή την κατάρτιση ειδικών 
συμφωνιών με στόχο την ενίσχυση της θέσης της στην ελ¬ 
ληνική και διεθνή αγορά. 

ια. Προτείνει με απόφασή του την τιμολογιακή πολιτική 
της εταιρείας και εγκρίνει τις δαπάνες της Εταιρείας. 

ιβ. Εγκρίνει τον Κανονισμό Προσωπικού και καταρτίζει 
σύμφωνα με το Νόμο τον Κανονισμό Εσωτερικής Οργά¬ 
νωσης και Λειτουργίας της εταιρείας. 




ΦΕΚ23 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


285 


ιγ. Εγκρίνειτον κανονισμό λειτουργίας του Συμβουλίου 
Διεύθυνσης. 

ιδ. Εισηγείται στον εποπτεύοντα Υπουργό την έγκριση 
ή την τροποποίηση του Κανονισμού Πρακτορείων. 

ιε. Αποφασίζει την υπογραφή των Συλλογικών Συμβά¬ 
σεων με τους εργαζομένους και την κατάρτιση νέων Κα¬ 
νονισμών Προσωπικού ή τηντροποποίηση των υφισταμέ¬ 
νων, σύμφωνα με την κείμενη νομοθεσία. 

ιστ. Αποφασίζει για την κατάρτιση ή τροποποίηση οιου- 
δήποτε κανονισμού, εφόσον γι’ αυτό δεν προβλέπεται ει¬ 
δικότερα στο παρόν καταστατικό ή δεν προβλέπεται από 
το παρόν καταστατικό αρμόδιο όργανο, συμπεριλαμβα- 
νομένης και της κατάρτισης ή τροποποίησης κανονισμού 
προμηθειών, όταν τούτο απαιτηθεί σύμφωνα με την κεί¬ 
μενη νομοθεσία. 

ιζ. Αποφασίζει την πώληση πάσης φύσεως πλεονάζο- 
ντος ή πεπαλαιωμένου υλικού της Εταιρείας, υπό τους 
όρους και προϋποθέσεις της παραγράφου 7 του άρθρου 
27 του Ν. 2843/2000. 

ιη. Εγκρίνει τους ετήσιους λογαριασμούς (τις ετήσιες 
οικονομικές καταστάσεις) της Εταιρείας και υποβάλει αυ¬ 
τούς προς έγκριση στην τακτική γενική συνέλευση των 
μετόχων της Εταιρείας. 

ιθ. Αποφασίζει για την ασφάλεια των πληρωμών, των ει¬ 
σπράξεων καιτωνπεριουσιακών στοιχείωντης εταιρείας. 

κ. Αποφασίζει για την σύναψη συμβάσεων με ειδικούς 
συνεργάτες που έχουν ειδική εμπειρία ή γνώση σε συγκε¬ 
κριμένο αντικείμενο, που ανάγεται στην οργάνωση, διοί¬ 
κηση, λειτουργία και εν γένει ανάπτυξη της εταιρείας. 

Ο αριθμός των ειδικών συνεργατών ορίζεται στον κανο¬ 
νισμό προσωπικού της εταιρείας καθώς επίσης τα ειδικό¬ 
τερα προσόντα και ο τρόπος πρόσληψής τους. 

3. Το Διοικητικό Συμβούλιο αποφασίζει μετά από εισήγη¬ 
ση του Διευθύνοντος Συμβούλου, για τη συγκρότηση επι¬ 
τροπών ή ομάδων εργασίας. Τα μέλη των επιτροπών ή των 
ομάδων εργασίας μπορεί να είναι είτε υπάλληλοι της Εται¬ 
ρείας είτε ειδικοί πραγματογνώμονες εκτός εταιρείας. 

Με την απόφαση συγκρότησης των επιτροπών ή ομά¬ 
δων εργασίας καθορίζεται το είδος και η μορφή του έρ¬ 
γου, ο χρόνος περάτωσής του και το ποσό της αμοιβής 
που καταβάλλεται στα μέλη των επιτροπών ή ομάδων ερ¬ 
γασίας, οι οποίες συνεδριάζουν υποχρεωτικά εκτός κα¬ 
νονικού ωραρίου εργασίας και η απασχόλησή τους δεν 
θεωρείται υπερωριακή απασχόληση. 

4. Το Διοικητικό Συμβούλιο αποφασίζει για την πρόσλη¬ 
ψη προσωπικού για τις ανάγκες της εταιρείας με την επι¬ 
φύλαξη των διατάξεων της οικείας νομοθεσίας. Η πρό¬ 
σληψη του προσωπικού διενεργείται όπως κάθε φορά 
προβλέπεται στην οικεία νομοθεσία. 

5. Το Διοικητικό Συμβούλιο, με απόφασή του, μπορεί να 
μεταβιβάζει υπό τους περιορισμούς του Νόμου και του 
Καταστατικού μέρος των εξουσιών ή των αρμοδιοτήτων 
του στο Διευθύνοντα Σύμβουλο ή σε άλλο μέλος ή μέλη 
αυτού ή στο Συμβούλιο Διεύθυνσης ή στους Γενικούς Δι¬ 
ευθυντές ή σε υπαλλήλους αυτής ή σε τρίτους. 

6. Πράξεις του Διοικητικού Συμβουλίου, ακόμη και εάν 
είναι εκτός του εταιρικού σκοπού, δεσμεύουν την Εται¬ 
ρεία απέναντι στους τρίτους, εκτός εάν αποδειχθεί ότι ο 
τρίτος γνώριζε την υπέρβαση του εταιρικού σκοπού ή 
ώφειλε να τη γνωρίζει. Δεν συνιστά απόδειξη μόνη η τή¬ 
ρηση των διατυπώσεων δημοσιότητας ως προς το κατα¬ 
στατικό της Εταιρείας ή τις τροποποιήσεις του. 


7. Περιορισμοί της εξουσίας του Διοικητικού Συμβουλί¬ 
ου από το καταστατικό ή από απόφαση της Γενικής Συνέ¬ 
λευσης δεν αντιτάσσονται στους καλόπιστους τρίτους, 
ακόμη και εάν έχουν υποβληθεί στις διατυπώσεις δημο¬ 
σιότητας». 

Άρθρο 19 

Αρμοδιότητες Προέδρου του Διοικητικού Συμβουλίου 

1. Ο Πρόεδρος του Διοικητικού Συμβουλίου καθορίζει 
τα θέματα της ημερήσιας διάταξης, συγκαλεί σε συνε¬ 
δρίαση τα μέλη του Διοικητικού Συμβουλίου και διευθύνει 
τις Συνεδριάσεις του. 

2. Ο Πρόεδρος του Διοικητικού Συμβουλίου ή, με ειδική 
εξουσιοδότηση από το Διοικητικό Συμβούλιο, μέλος αυ¬ 
τού ή υπάλληλος της Εταιρείας που τελεί σε οποιαδήπο¬ 
τε σχέση με αυτήν ή δικηγόρος της Εταιρείας: 

α. Εκπροσωπούν δικαστικά και εξώδικατην εταιρεία 

β. Εκπροσωπούντην Εταιρεία ενώπιον πάσης αρχής και 
δίνουν τους επιβαλλόμενους σε αυτήν όρκους, 

γ. Μπορούν σε περίπτωση προφανούς κινδύνου από 
την αναβολή και χωρίς απόφαση του Διοικητικού Συμ¬ 
βουλίου να εγείρουν και να ανακρούουν αγωγές και να 
ασκούν ένδικα μέσα, να διορίζουν πληρεξουσίους και να 
προβαίνουν σε κάθε δικαστική ή εξώδικη πράξη προστα¬ 
τευτική των συμφερόντων της Εταιρείας. Οι πράξεις αυ¬ 
τές υποβάλλονται αμέσως στο Διοικητικό Συμβούλιο για 
έγκριση. 

3.0 Πρόεδρος αναλαμβάνει κάθε αρμοδιότητα που του 
εκχωρεί το Διοικητικό Συμβούλιο και υπογράφει κάθε 
σύμβαση της εταιρείας που έχει εγκριθεί από το Διοικητι¬ 
κό Συμβούλιο, δυνάμενος να μεταβιβάζει μέρος των αρ¬ 
μοδιοτήτων του αυτών σε μέλος του Διοικητικού Συμβου¬ 
λίου ή σε υπάλληλο της Εταιρείας για μικρότερης σημα¬ 
σίας θέματα. 

Άρθρο 20 

Διευθύνων Σύμβουλος 

1. Ο Διευθύνων Σύμβουλος είναι μέλος του Διοικητικού 
Συμβουλίου της εταιρείας και η ιδιότητα του δεν είναι 
ασυμβίβαστη με την ιδιότητα του Προέδρου του Διοικητι¬ 
κού Συμβουλίου. Ο Διευθύνων Σύμβουλος είναι το ανώ¬ 
τατο εκτελεστικό όργανο της εταιρείας, προΐσταται όλων 
των υπηρεσιών της εταιρείας, διευθύνει το έργο τους, 
παίρνει τις αναγκαίες αποφάσεις μέσα στα πλαίσια των 
διατάξεων που διέπουν τη λειτουργία της εταιρείας, του 
«Συμβολαίου Διαχείρισης», των εγκεκριμένων προγραμ¬ 
μάτων και προϋπολογισμών και των Επιχειρησιακού Σχε¬ 
δίου και Στρατηγικού Σχεδίου. 

Στο πλαίσιο που καθορίζεται από το προηγούμενο εδά¬ 
φιο, ο Διευθύνων Σύμβουλος ασκεί όλες τις ουσιαστικές 
διευθυντικές αρμοδιότητες και όσες άλλες αρμοδιότητες 
του εκχωρείτο Διοικητικό Συμβούλιο. 

2. Προσλαμβάνεται για χρονικό διάστημα πέντε (5) ετών 
μετά από δημόσια προκήρυξη της θέσης, σύμφωνα με το 
άρθρο 7 του Ν. 2414/1996. Τα προσόντα, η διαδικασία επι¬ 
λογής του και κάθε άλλη λεπτομέρεια καθορίζονται σύμ¬ 
φωνα μετά άρθρα 4, 6 και 7 του Ν. 2414/1996, όπως τρο¬ 
ποποιούνται και ισχύουν κάθε φορά. 

Εξαιρετικά ο πρώτος Διευθύνων Σύμβουλος της Εται¬ 
ρείας έχει ορισθεί όπως προβλέπουν οι διατάξεις της πα¬ 
ραγράφου 3 του άρθρου 27 του Ν. 2843/2000, δυνάμει 

της υπ’ αριθμ. 31549/27.11.2000/5.12.2000(ΦΕΚ 1500 
Β/8.12.2000) κοινής αποφάσεως των Υπουργών Εθνικής 
Οικονομίας, Οικονομικών και Πολιτισμού αρμόδιου για 
θέματα αθλητισμού, η δε θητεία του ορίσθηκε τριετής. 

3. Ο Διευθύνων Σύμβουλος μεριμνά ιδίως για: 

α. Την εκπλήρωση του σκοπού για τον οποίο συστήθη- 
κε η Εταιρεία. 

β. Τη σύνταξη, δύο τουλάχιστον μήνες πριν από την 
έναρξη του οικονομικού έτους, του προϋπολογισμού 
εσόδων και εξόδων της Εταιρείας. 

γ. Τη σύνταξη του ετήσιου απολογισμού της Εταιρείας 
μέσα σε τρεις μήνες από τη λήξη εκάστου οικονομικού 
έτους. 

4. Επίσης, ο Διευθύνων Σύμβουλος ελέγχει την καθημε¬ 
ρινή εργασία της Εταιρείας και ασκεί την εποπτεία στη 
διεξαγωγή των εργασιών κάθε υπηρεσίας, έχοντας τη δι¬ 
οίκηση του προσωπικού της Εταιρείας. 

5. Ο Διευθύνων Σύμβουλος έχει τις παρακάτω καταστα¬ 
τικές αρμοδιότητες και όσες άλλες του αναθέτει εκάστο- 
τε το Διοικητικό Συμβούλιο. 

(α) Υποβάλλει στο Διοικητικό Συμβούλιο της εταιρείας 
τις προτάσεις και εισηγήσεις που απαιτούνται για την 
υλοποίηση των σκοπών των προβλεπομένων στο άρθρο 2 
του παρόντος καταστατικού και στο Επιχειρησιακό και 
Στρατηγικό σχέδιο καθώς και στο Συμβόλαιο Διαχείρι¬ 
σης. 

(β) Αποφασίζει την κατάρτιση συμβάσεων αντικειμένου 
μέχριτου ποσού εκείνου που ορίζει με απόφασή τούτο Δι¬ 
οικητικό Συμβούλιο. 

(γ) Εκτελείτις αποφάσεις του Διοικητικού Συμβουλίου. 

(δ) Αποφασίζει για τα θέματα προσωπικού της εταιρεί¬ 
ας μέσα στο πλαίσιο του Κανονισμού Προσωπικού του 
«ΟΠΑΠ Α. Ε.», των συμβατικών υποχρεώσεων καιτων υπο¬ 
χρεώσεων από το Συμβόλαιο Διαχείρισης. 

(ε) Αποφασίζει για την εσωτερική οργάνωση και τους 
πάσης φύσεως κανονισμούς λειτουργίας της εταιρείας, 
εκτός του Κανονισμού Προσωπικού και λαμβάνει όλα τα 
απαραίτητα μέτρα για την αναβάθμιση και αξιοποίηση 
του προσωπικού προτείνει στο Δ.Σ. για έγκριση την κα¬ 
τάρτιση των αναγκαίων, κατά την κρίση του, νέων Κανονι¬ 
σμών Προσωπικού, οργανογραμμάτων, προγραμμάτων 
εκπαίδευσης και επιμόρφωσής του. 

(στ) Εισηγείται όλα τα θέματα της Ημερήσιας Διάταξης 
στο Δ.Σ. καθώς επίσης και θέματα Ε.Η.Δ. (Εκτός Ημερή¬ 
σιας Διάταξης) με τη σύμφωνη γνώμη του Προέδρου του 
Δ.Σ. 

6. Ο Διευθύνων Σύμβουλος απών ή κωλυόμενος, ανα¬ 
πληρώνεται από τον Πρόεδρο του Διοικητικού Συμβουλί¬ 
ου εφόσον η ιδιότητα του Διευθύνοντα Συμβούλου δεν 
συμπίπτει με την ιδιότητα του Προέδρου του Διοικητικού 
Συμβουλίου, διαφορετικά από πρόσωπο που ορίζεται με 
απόφαση του Διοικητικού Συμβουλίου, μετά από πρότα¬ 
ση του Διευθύνοντος Συμβούλου. 

7. Ο Διευθύνων Σύμβουλος μπορεί να μεταβιβάζει μέ¬ 
ρος των προβλεπομένων από το Νόμο και το καταστατικό 
αρμοδιοτήτων του στους Γενικούς Διευθυντές, στους Δι¬ 
ευθυντές ή σε άλλους υπαλλήλους της Εταιρείας. 

8. Αν η σχέση του Διευθύνοντος Συμβούλου με την Εται¬ 
ρεία διακοπεί, για οποιοδήποτε λόγο, το Διοικητικό Συμ¬ 
βούλιο της Εταιρείας αποφασίζει για την αναπλήρωσή 
του μέχρι την επιλογή του αντικαταστάτη του. 


Άρθρο 21 

Συμβούλιο Διεύθυνσης - Γ ενικοί Διευθυντές 

1. Στην Εταιρεία λειτουργεί Συμβούλιο Διεύθυνσης. Στο 
Συμβούλιο Διεύθυνσης μετέχουν ως Πρόεδρος ο Διευθύ- 
νων Σύμβουλος και οι Γ ενικοί Διευθυντές καθώς και Διευ¬ 
θυντές της εταιρείας. 

Τη σύνθεση του Συμβουλίου Διεύθυνσης καθορίζει το 
Δ.Σ. με απόφασή του, μετά από πρόταση του Διευθύνο- 
ντος Συμβούλου. 

2. Το Διοικητικό Συμβούλιο εγκρίνει τον Κανονισμό λει¬ 
τουργίας του Συμβουλίου Διεύθυνσης, μετά από πρότα¬ 
ση του Διευθύνοντος Συμβούλου. 

3. Η αναγκαιότητα διορισμού Γ ενικών Διευθυντών υπό- 
κειται στην κρίση του Διοικητικού Συμβουλίου, το οποίο 
καθορίζει τον αριθμό, τις αρμοδιότητες και τις αποδοχές 
τους. Οι Γενικοί Διευθυντές ορίζονται και ανακαλούνται 
οποτεδήποτε από το Διοικητικό Συμβούλιο, μετά από 
πρόταση του Διευθύνοντος Συμβούλου. 

4. Οι Γ ενικοί Διευθυντές είναι ανώτατα στελέχη της εται¬ 
ρείας εκτός οργανικών θέσεων, επιλέγονται από ειδικευ¬ 
μένα στελέχη διοίκησης από το προσωπικό της εταιρείας 
ή εκτός αυτού με απόσπαση ή με σύναψη ειδικής σύμβα¬ 
σης. Προΐστανται αυτοτελών τομέων δράσηςτης εταιρεί¬ 
ας και παρίστανται εφόσον κληθούν στις συνεδριάσεις 
του Διοικητικού Συμβουλίου χωρίς δικαίωμα ψήφου, μπο¬ 
ρεί δε να εισηγούνται τα προς συζήτηση θέματα της αρ- 
μοδιότητάς τους, μετά από πρόταση του Διευθύνοντος 
Συμβούλου. 

5. Με απόφαση του Διοικητικού Συμβουλίου μπορεί να 
τους ανατίθεται και εξουσία εκπροσώπησης της εταιρεί¬ 
ας στο πλαίσιο των αρμοδιοτήτων τους. 

Άρθρο 22 

Αρμοδιότητες του Συμβουλίου Διεύθυνσης 

Οι αρμοδιότητες του Συμβουλίου Διεύθυνσης είναι οι 
εξής: 

1. Ο συντονισμός και η εξασφάλιση της απαραίτητης 
συνοχής και λειτουργίας της εταιρείας. 

2. Η επίλυση σημαντικών προβλημάτων της τρέχουσας 
διαχείρισης. 

3. Η λήψη αποφάσεων για προμήθειες ή αναθέσεις έρ¬ 
γων μέχρι το όριο του χρηματικού ποσού που έχει θέσει 
το Διοικητικό Συμβούλιο στα πλαίσια του Κανονισμού 
Προμηθειών. 

4. Η άσκηση κάθε αρμοδιότητας που του έχει ανατεθεί 
από το Διοικητικό Συμβούλιο. 

Άρθρο 23 

Αποζημιώσεις και αμοιβές 
των μελών του Διοικητικού Συμβουλίου 

1. Στον Πρόεδρο του Διοικητικού Συμβουλίου και στον 
Διευθύνοντα Σύμβουλο ή στο πρόσωπο που συγκεντρώ¬ 
νει και τις δύο αυτές ιδιότητες, καταβάλλεται για τις πα¬ 
ρεχόμενες στην Εταιρεία υπηρεσίες τους με τις ιδιότη¬ 
τες αυτές αμοιβή οριζόμενη με την απόφαση διορισμού 
τους. 

2. Ακόμη, στον Πρόεδρο του Διοικητικού Συμβουλίου, 
στον Διευθύνοντα Σύμβουλο, τα μέλη και το γραμματέα 
του Διοικητικού Συμβουλίου, χορηγείται μηνιαία αποζη¬ 
μίωση για τις παραστάσεις τους στις συνεδριάσεις του Δι¬ 
οικητικού Συμβουλίου, που καθορίζεται με απόφαση της 
Γ ενικής Συνελεύσεως. 

3. Κάθε άλλη αμοιβή ή αποζημίωση των μελών του Διοι¬ 
κητικού Συμβουλίου βαρύνει την Εταιρεία μόνο αν εγκρι- 
θεί με ειδική απόφαση της Γενικής Συνέλευσης μετά από 
εισήγηση του Διοικητικού Συμβουλίου. Η διάταξη της 
προηγούμενης παραγράφου δεν εφαρμόζεται προκειμέ- 
νου για αμοιβές οφειλόμενες σε μέλη του Διοικητικού 
Συμβουλίου για υπηρεσίες τους που παρέχονται στην 
Εταιρεία επί τη βάσει ειδικής σχέσης μισθώσεως εργα¬ 
σίας ή εντολής. Στην περίπτωση αυτή, εφαρμόζονται οι 
διατάξεις του πρώτου εδαφίου του παρόντος άρθρου και 
του άρθρου 23απαρ. 2του Κωδ. Ν. 2190/1920, σύμφωνα 
με την οποία απαιτείται προηγούμενη ειδική άδεια της Γ ε¬ 
νικής Συνέλευσης. Σε περίπτωση που η ειδική σχέση μί¬ 
σθωσης εργασίας ή εντολής προϋπήρχε της ιδιότητας 
του μέλους του Δ.Σ., η σχετική σύμβαση εργασίας ή εντο¬ 
λής εξακολουθεί να ισχύει και μετά την εκλογή μέλους 
του Δ.Σ. και δεν απαιτείται καμία έγκριση. 

Άρθρο 24 

Μη επιτρεπόμενες συμβάσεις 

1. Δάνεια της Εταιρείας προς 

(α) τα μέλη του Διοικητικού Συμβουλίου της, 

(β) τους ιδρυτές της, 

(γ) τους γενικούς διευθυντές της, 

(δ) τους διευθυντές της 

(ε) τους συγγενείς αυτών μέχρι και του τρίτου βαθμού 
εξ αίματος ή εξ αγχιστείας, 

(στ) τους συζύγους των παραπάνω προσώπων, 
απαγορεύονται απόλυτα και είναι άκυρα. Επίσης απα¬ 
γορεύονται ομοίως και είναι άκυρες η παροχή πιστώσεων 
προς αυτούς με οποιονδήποτε τρόπο ή η παροχή εγγυή¬ 
σεων υπέρ αυτών προς τρίτους. 

2. Οποιαδήποτε άλλη σύμβαση μεταξύ της Εταιρείας και 
των προσώπων αυτών χωρίς ειδική προηγούμενη άδεια της 
γενικής συνέλευσης είναι άκυρη. Προηγούμενη άδεια της 
γενικής συνέλευσης απαιτείται και για συμβάσεις έργου, 
εργασίας ή εντολής μεταξύ της Εταιρείας και των παραπά¬ 
νω προσώπων, καθώς και για κάθε τροποποίησή τους. 

3. Επίσης δάνεια της Εταιρείας σε τρίτους, καθώς και η 
παροχή πιστώσεων σ’ αυτούς με οποιονδήποτε τρόπο ή η 
παροχή εγγυήσεων υπέρ αυτών με σκοπό την απόκτηση 
από αυτούς μετοχών της Εταιρείας, απαγορεύονται από¬ 
λυτα και είναι άκυρα. 

4. Η απαγόρευση της παραγράφου 1 του άρθρου αυ¬ 
τού, ισχύει και προκειμένου για δάνεια ή πιστώσεις ή εγ¬ 
γυήσεις που χορηγούνται στα πρόσωπα που αναφέρο- 
νται παραπάνω από θυγατρικές εταιρείες κατά την έννοια 
του άρθρου 42επαρ. 5του Κωδ. Ν. 2190/1920, καθώς επί¬ 
σης και από ομόρρυθμες ή ετερόρρυθμες εταιρείες στις 
οποίες ομόρρυθμο μέλος είναι η ανώνυμη Εταιρεία. 

Άρθρο 25 

Απαγόρευση Ανταγωνισμού 

1. Απαγορεύεται στα μέλη του Διοικητικού Συμβουλίου, 
στους Γενικούς Διευθυντές, στους Διευθυντές και στο 
προσωπικό της Εταιρείας να ενεργούν κατ’ επάγγελμα, 
χωρίς άδεια της γενικής συνέλευσης, για δικό τους λογα¬ 
ριασμό ή για λογαριασμό τρίτων, πράξεις που υπάγονται 
στο σκοπό που επιδιώκει η Εταιρεία ή να μετέχουν ως 
εταίροι σε εταιρείες που επιδιώκουν τέτοιο σκοπό. Στα 
πρόσωπα αυτά απαγορεύεται η ενέργεια ομοίων μεμο¬ 
νωμένων πράξεων χωρίς προηγούμενη άδεια του Δ.Σ της 
Εταιρείας. 


2. Σε περίπτωση παράβασης της παραπάνω διάταξης η 
Εταιρεία, με την επιφύλαξη, τυχόν, άλλων οικείων ειδι¬ 
κών διατάξεων, έχει δικαίωμα για αποζημίωση σύμφωνα 
με το άρθρο 23 παράγραφος 2 και 3 του Κωδ. Ν. 2190/ 
1920». 

ΚΕΦΑΛΑΙΟ Δ' 

ΓΕΝΙΚΗ ΣΥΝΕΛΕΥΣΗ 

Άρθρο 26 

Αρμοδιότητες της Γ ενικής Συνέλευσης 

1. Η Γ ενική Συνέλευση των μετόχων της Εταιρείας εί¬ 
ναι το ανώτατο όργανο αυτής και δικαιούται να αποφα¬ 
σίζει για κάθε υπόθεση που αφορά την Εταιρεία. Η Γ ενι¬ 
κή Συνέλευση ευρίσκεται σε απαρτία και συνεδριάζει 
εγκύρως επίτων θεμάτων της ημερήσιας διάταξης, όταν 
παρίσταται σε αυτήν το Δημόσιο, κατά τα ειδικότερον 
οριζόμενα στην παράγραφο 6 του άρθρου 29 του παρό¬ 
ντος καταστατικού. Οι νόμιμες αποφάσεις αυτής δε¬ 
σμεύουν και τους μετόχους που απουσιάζουν ή διαφώ¬ 
νησαν. 

2. Η γενική συνέλευση είναι η μόνη αρμόδια να αποφα¬ 
σίζει για τα εξής θέματα: 

α) Για κάθε τροποποίηση του καταστατικού. Με την επι¬ 
φύλαξη των διατάξεων του άρθρου 5 και του άρθρου 9 
του παρόντος Καταστατικού, ως τροποποίηση θεωρείται 
και η αύξηση ή μείωση του εταιρικού κεφαλαίου. 

β) Για την εκλογή των μελών του Διοικητικού Συμβουλί¬ 
ου και των ελεγκτών, με την επιφύλαξη των άρθρων 12 και 
14του παρόντος καταστατικού. 

γ) Γ ια την έγκριση των ετήσιων λογαριασμών και των 
ετήσιων οικονομικών καταστάσεων της Εταιρείας, που 
περιλαμβάνουν τον ισολογισμό, το λογαριασμό «αποτε¬ 
λέσματα χρήσεως» και το προσάρτημα. 

δ) Για τη διάθεση των ετησίων κερδών και την έγκριση 
των αμοιβών των μελών του Διοικητικού Συμβουλίου. 

ε) Γ ια την απαλλαγή των μελών του Διοικητικού Συμ¬ 
βουλίου και των Ελεγκτών από κάθε προσωπική ευθύ¬ 
νη. 

στ) Γ ια την έκδοση ομολογιακού δανείου κάθε είδους, 
με την επιφύλαξη της παρ. 4 του άρθ. 9 του παρόντος κα¬ 
ταστατικού. 

ζ) Γιατην συγχώνευση, τη διάσπαση, τη μετατροπή, την 
αναβίωση, την παράταση της διάρκειας και τη λύση της 
Εταιρείας. 

η) Γιατο διορισμό εκκαθαριστών. 

θ) Γ ια την κατάθεση αγωγών κατά των μελών του Διοι¬ 
κητικού Συμβουλίου και των Ελεγκτών, σε περίπτωση πα- 
ραβάσεωςτωνεκτου Νόμου καθηκόντων τους. 

ι) Για κάθε άλλο θέμα που προβλέπεται από το Νόμο ή 
το παρόν καταστατικό. 

3. Κατά τα λοιπά, εφαρμόζονται οι διατάξεις του άρ¬ 
θρου 34 παρ. 2 του Κωδ. Ν. 2190/20, όπως ισχύουν. 

Άρθρο 27 

Σύγκληση της Γ ενικής Συνέλευσης 

1. Η γενική συνέλευση των μετόχων συγκαλείται από το 
Διοικητικό Συμβούλιο και συνέρχεται τακτικά στην έδρα 
της Εταιρείας τουλάχιστον μια φορά το χρόνο, το αργό¬ 
τερο μέσα σε έξι μήνες από τη λήξη κάθε εταιρικής χρή¬ 
σης. 

2. Εξαιρετικά επιτρέπεται να συνέρχεται η γενική συνέ¬ 
λευση και σε άλλο τόπο κείμενο στην ημεδαπή, μετά από 
ειδική άδεια της εποπτεύουσας Αρχής, στην οποία θα κα¬ 
θορίζονται και οι όροι υπό τους οποίους χορηγείται η 
άδεια. Η άδεια αυτή δεν απαιτείται, όταν στη συνέλευση 
παρίστανται ή αντιπροσωπεύονται μέτοχοι που εκπροσω¬ 
πούν το σύνολο του μετοχικού κεφαλαίου και κανείς μέ¬ 
τοχος δεν αντιλέγει στην πραγματοποίηση της συνεδρία¬ 
σης και στη λήψη αποφάσεων. 

3. Το Διοικητικό Συμβούλιο μπορεί να συγκαλεί σε έκτα¬ 
κτη συνεδρίαση τη γενική συνέλευση των μετόχων όταν 
το κρίνει σκόπιμο. 

4. Το Διοικητικό Συμβούλιο οφείλει να συγκαλέσει τη 
Γενική Συνέλευση μετά από αίτηση των ελεγκτών, εντός 
δέκα (10) ημερών από την επίδοση της αίτησης στον 
Πρόεδρο αυτού, ορίζοντας ως αντικείμενο ημερήσιας 
διάταξης το περιεχόμενο αυτής. Την ίδια υποχρέωση 
υπέχει και όταντην σχετική αίτηση υποβάλει το Δημόσιο. 
Σε περίπτωση άρνησής του, τη Γ ενική Συνέλευση δικαι¬ 
ούται να συγκαλέσει το Δημόσιο δια του εποπτεύοντος 
Υπουργού, με έγγραφη δήλωσή του που κοινοποιείται 
στην Εταιρεία. 

5. Σε περίπτωση που δεν υπάρχει Διοικητικό Συμβούλιο, 
η γενική συνέλευση συγκαλείται α) από προσωρινό Δ.Σ. 
που ορίζεται από το αρμόδιο Δικαστήριο σύμφωνα με το 
άρθρο 69 ΑΚ, ή β) αυτόκλητα και με την προϋπόθεση ότι 
παρίστανται ή εκπροσωπούνται κατά τη συνεδρίαση όλοι 
οι μέτοχοι εκπροσωπούντεςτο σύνολο του μετοχικού κε¬ 
φαλαίου της Εταιρείας. 

Άρθρο 28 

Πρόσκληση - Ημερήσια διάταξη 
της Γ ενικής Συνέλευσης 

1. Η πρόσκληση της γενικής συνέλευσης, πρέπει να πε¬ 
ριλαμβάνει τουλάχιστοντο οίκημα, τη χρονολογία και την 
ώρα της συνεδρίασης, καθώς και τα θέματα της ημερή¬ 
σιας διάταξης με σαφήνεια. 

2. Η γενική συνέλευση συγκαλείται με δημοσίευση σχε¬ 
τικής πρόσκλησης προς τους μετόχους της Εταιρείας, 
σύμφωνα με όσα ορίζονται παρακάτω και σύμφωνα με 
τους κανόνες δημοσιότητας που προβλέπονται στο άρ¬ 
θρο 26παρ. 2 και26ατου Κωδ. Ν. 2190/20 όπως ισχύει σή¬ 
μερα. 

3. Η πρόσκληση τοιχοκολλάται σε εμφανή θέση του κα¬ 
ταστήματος της Εταιρείας και δημοσιεύεται ως εξής: 

α) Στο Τεύχος ανωνύμων εταιριών και εταιρειών περιο¬ 
ρισμένης ευθύνης της Εφημερίδας της Κυβερνήσεως, 
σύμφωνα με το αρθ. 3τουαπό 16.01.1930 Π.Δ. «Περί Δελ¬ 
τίου Ανωνύμων Εταιρειών», 

β) Σε δύο ημερήσιες πολιτικές εφημερίδες που εκδίδο- 
νται στην Αθήνα και κατά την κρίση του Διοικητικού Συμ¬ 
βουλίου έχουν ευρύτερη κυκλοφορία σε ολόκληρη τη χώ¬ 
ρα, που επιλέγονται απότις εφημερίδεςτου άρθρου 3του 
Ν.Δ. 3757/1957 όπως ισχύει σήμερα. 

γ) Σε μια ημερήσια οικονομική εφημερίδα από εκείνες 
που πληρούν τις προϋποθέσεις του άρθρου 26, παρ. 2, 
εδάφιο γ, του Κωδ. Ν. 2190/1920, όπως ισχύει σήμερα. 

δ) Αν η Εταιρεία δεν εδρεύει σε Δήμο ή Κοινότητα του 
Νομού Αττικής, η πρόσκληση πρέπει να δημοσιεύεται και 
σε μία ημερήσια ή εβδομαδιαία εφημερίδα από εκείνες 
που εκδίδονται στην έδρα της ή στην πρωτεύουσα του νο¬ 
μού, στον οποίο η εταιρεία έχει την έδρα της. 


ε) Αν η Εταιρεία εδρεύει σε Δήμο ή Κοινότητα του Νο¬ 
μού Αττικής, εκτός του Δήμου Αθηναίων, η πρόσκληση 
πρέπει να δημοσιεύεται σε μία ημερήσια ή εβδομαδιαία, 
τουλάχιστον, εφημερίδα από εκείνες που εκδίδονται στην 
έδρα της και, σε περίπτωση που δεν εκδίδεται εφημερίδα 
στην περιοχή αυτή, σε μία ημερήσια ή εβδομαδιαία, του¬ 
λάχιστον, εφημερίδα από τις εκδιδόμενες στην έδρα της 
Νομαρχίας, στην οποία υπάγεται η Εταιρεία. Οι ημερή¬ 
σιες ή εβδομαδιαίες, τουλάχιστον, εφημερίδες πρέπει να 
εμπίπτουν στα κριτήρια του άρθρου 1 του Ν.Δ. 1263/1972 
και του άρθρου 2 του Ν. 4286/1963, αντιστοίχως, όπως 
αυτοί ισχύουν και να κυκλοφορούν ανελλιπώς για τρία (3) 
τουλάχιστον χρόνια. 

4. Η πρόσκληση αυτή δημοσιεύεται πριν από δέκα (10) 
πλήρεις ημέρες στο τεύχος ανωνύμων εταιρειών και εται¬ 
ρειών περιορισμένης ευθύνης της Εφημερίδας της Κυ¬ 
βερνήσεως και πριν από είκοσι (20) πλήρεις ημέρες στις 
παραπάνω ημερήσιες ή εβδομαδιαίες πολιτικές και οικο¬ 
νομικές εφημερίδες. Στις περιπτώσεις των επαναληπτι¬ 
κών γενικών συνελεύσεων οι παραπάνω προθεσμίες συ- 
ντέμνονται στο μισό και η πρόσκληση δημοσιεύεται και 
πάλι όπως παραπάνω. Διευκρινίζεται ότι συνυπολογίζο¬ 
νται και οι μη εργάσιμες ημέρες, ενώ η ημέρα δημοσίευ¬ 
σης της πρόσκλησης της γενικής συνέλευσης και η ημέ¬ 
ρα της συνεδρίασής της δεν συνυπολογίζονται στις πα¬ 
ραπάνω προθεσμίες. 

5. Εντός της αυτής εικοσαήμερης (20ήμερης) προθε¬ 
σμίας η πρόσκληση γνωστοποιείται στους Υπουργούς 
Εθνικής Οικονομίας, Οικονομικών και Πολιτισμού αρμό¬ 
διο για θέματα αθλητισμού. 

6. Δέκα (10) ημέρες πριν από την τακτική γενική συνέ¬ 
λευση, κάθε μέτοχος μπορεί να λαμβάνει από την Εται¬ 
ρεία τις ετήσιες οικονομικές καταστάσεις καθώς και τις 
σχετικές εκθέσεις του Διοικητικού Συμβουλίου και των 
Ελεγκτών. 

Άρθρο 29 

Κατάθεση μετοχών - Αντιπροσώπευση 

1. Κάθε μετοχή παρέχει δικαίωμα μιας ψήφου στη γενι¬ 
κή συνέλευση. 

2. Οι μέτοχοι, που επιθυμούν να πάρουν μέρος στη γε¬ 
νική συνέλευση, οφείλουν να καταθέσουν τους τίτλους 
των μετοχών τους στο Ταμείο της Εταιρείας ή στο Ταμείο 
Παρακαταθηκών και Δανείων ή σε οποιαδήποτε Τράπεζα 
στην Ελλάδα, τουλάχιστον πέντε (5) ολόκληρες ημέρες 
πριν από εκείνη, για την οποία ορίστηκε η συνεδρίαση της 
συνέλευσης, με την επιφύλαξη των διατάξεων του άρ¬ 
θρου 7 παράγραφος 5 του παρόντος καταστατικού. 

3. Οι μέτοχοι που έχουν δικαίωμα συμμετοχής στη γενι¬ 
κή συνέλευση μπορούν να αντιπροσωπευθούν σ' αυτή 
από πρόσωπο που έχει εξουσιοδοτηθεί νόμιμα. 

4. Οι αποδείξεις κατάθεσης των μετοχών, καθώς και τα 
έγγραφα νομιμοποίησης αντιπροσώπων των μετόχων, 
πρέπει να κατατίθενται στην εταιρεία τουλάχιστο πέντε 
(5) ολόκληρες ημέρες πριν από την συνεδρίαση της γενι¬ 
κής συνέλευσης, με την επιφύλαξη των διατάξεων του άρ¬ 
θρου 7 παράγραφος 5 του παρόντος καταστατικού. 

5. Μέτοχοι που δεν έχουν συμμορφωθεί μετις διατάξεις 
των παραγράφων 1 και 3 του άρθρου αυτού, μπορούν να 
πάρουν μέρος στη γενική συνέλευση μόνο μετά από 
άδεια της γενικής συνέλευσης. 

6. Το Δημόσιο παρίσταται στη Γενική Συνέλευση εκπρο¬ 
σωπούμενο από τον Υπουργό Οικονομικών ή αντιπρόσω¬ 
πό του, που έχει εξουσιοδοτηθεί από αυτόν εγγράφως. 
Στη Γ ενική Συνέλευση δύναται να παρίσταται χωρίς δικαί¬ 
ωμα ψήφου και ο εποπτεύων την Εταιρεία Υπουργός ή 
εξουσιοδοτημένος εγγράφως αντιπρόσωπός του. Ειδικά 
για την εκλογή των μελών του Διοικητικού Συμβουλίου, η 
εκπροσώπηση του Ελληνικού Δημοσίου ως μετόχου στην 
γενική συνέλευση γίνεται από τους Υπουργούς Εθνικής 
Οικονομίας, Οικονομικών και τον εποπτεύοντα Υπουργό 
ή το εξουσιοδοτημένο από αυτούς όργανο. 

Άρθρο 30 

Πίνακας των μετόχων που έχουν δικαίωμα ψήφου 

1. Σαράντα οκτώ (48) ώρες πριν από κάθε γενική συνέ¬ 
λευση τοιχοκολλάται σε εμφανή θέση του καταστήματος 
της Εταιρείας, νόμιμα συνταγμένος πίνακας των μετόχων 
που έχουν δικαίωμα ψήφου στη γενική συνέλευση. 

2. Ο πίνακας αυτός πρέπει να περιέχει όλα τα στοιχεία 
που αξιώνει ο νόμος, όπως τις ενδείξεις των τυχόν αντι¬ 
προσώπων των μετόχων, τον αριθμό των μετοχών και ψή¬ 
φων του καθένα και τις διευθύνσεις των μετόχων και αντι¬ 
προσώπων τους. 

3. Αν κάποιος μέτοχος έχει αντιρρήσεις κατά του πίνα¬ 
κα των μετόχων μπορεί να τις υποβάλει μόνο στην αρχή 
της συνεδρίασης της γενικής συνέλευσης και πριν από 
την έναρξη της συζήτησης των γραμμένων στην ημερή¬ 
σια διάταξη θεμάτων, διαφορετικά αυτές είναι απαράδε¬ 
κτες. 

Άρθρο 31 

Συνήθης απαρτία και πλειοψηφία 
της γενικής Συνέλευσης 

1. Η γενική συνέλευση βρίσκεται σε απαρτία και συνε¬ 
δριάζει έγκυρα επί των θεμάτωντης ημερήσιας διάταξης, 
αν εκπροσωπείται σ’ αυτή τουλάχιστον το πενήντα ένα 
τοις εκατό (51 %) του μετοχικού κεφαλαίου που έχει κατα¬ 
βληθεί. 

2. Εάν δεν επιτευχθεί η απαρτία της προηγούμενης πα¬ 
ραγράφου στην πρώτη συνεδρίαση, η γενική συνέλευση 
προσκαλείται και συνέρχεται σε επαναληπτική συνεδρία¬ 
ση μέσα σε είκοσι (20) ημέρες από τη ματαιωθείσα συνε¬ 
δρίαση και ύστερα από πρόσκληση πριν δέκα (10) τουλά¬ 
χιστον ημέρες, οποιοδήποτε και αν είναι το τμήμα του κα¬ 
ταβεβλημένου μετοχικού κεφαλαίου που εκπροσωπείται 
κατ’ αυτήν. 

3. Όλες οι αποφάσεις της γενικής συνέλευσης λαμβά- 
νονται με απόλυτη πλειοψηφία των ψήφων που εκπροσω¬ 
πούνται στη συνέλευση. 

Άρθρο 32 

Εξαιρετική απαρτία και πλειοψηφία 
της Γενικής Συνέλευσης 

1. Εξαιρετικά η γενική συνέλευση βρίσκεται σε απαρτία 
και συνεδριάζει έγκυρα επί των θεμάτων της ημερήσιας 
διάταξης αν εκπροσωπούνται σ’ αυτή τουλάχιστοντα δύο 
τρίτα (2/3) του μετοχικού κεφαλαίου που έχει καταβληθεί, 
όταν πρόκειται για αποφάσεις που αφορούν: 

α) μεταβολή της εθνικότητας της Εταιρείας, 

β) μεταβολή του αντικειμένου της επιχείρησης της Εται¬ 
ρείας, 

γ) επαύξηση των υποχρεώσεων των μετόχων, 


δ) αύξηση του μετοχικού κεφαλαίου με εξαίρεση τις αυ¬ 
ξήσεις του άρθρου 8 παράγραφος 2 και 3 του παρόντος 
καταστατικού ή που επιβάλλονται από διατάξεις νόμων ή 
που γίνονται με κεφαλαιοποίηση αποθεματικών, 
ε) μείωση του μετοχικού κεφαλαίου, 
στ) έκδοση δανείου με ομολογίες, με την επιφύλαξη των 
όσων ορίζονται στο άρθρο 9 παρ. 4 του παρόντος κατα¬ 
στατικού, 

ζ) μεταβολή του τρόπου διάθεσης των κερδών, 
η) συγχώνευση, διάσπαση, μετατροπή, αναβίωση, πα¬ 
ράταση διάρκειας ή διάλυση της Εταιρείας, 
θ) παροχή ή ανανέωση εξουσίας προς το διοικητικό 
συμβούλιο για αύξηση του μετοχικού κεφαλαίου ή έκδο¬ 
ση ομολογιακού δανείου, σύμφωνα με το άρθρο 8 παρ. 2 
και 3 και το άρθρο 9 παρ. 4 του παρόντος καταστατικού, 
ι) σε κάθε άλλη περίπτωση κατά την οποία ο νόμος ή το 
καταστατικό αυτό ορίζουν ότι για τη λήψη ορισμένης από¬ 
φασης απάτη γενική συνέλευση απαιτείται η ειδική αυξη¬ 
μένη απαρτία της παρούσας παραγράφου. 

2. Εάν δεν επιτευχθεί η απαρτία της προηγούμενης πα¬ 
ραγράφου στην πρώτη συνεδρίαση, η γενική συνέλευση 
προσκαλείται και συνέρχεται σε επαναληπτική συνεδρία¬ 
ση μέσα σε είκοσι (20) ημέρες από τη ματαιωθείσα συνε¬ 
δρίαση και ύστερα από πρόσκληση πριν δέκα (10) τουλά- 
χιστονημέρες. Στηνπερίπτωση αυτή, η Γ ενική Συνέλευση 
βρίσκεται σε απαρτία και συνεδριάζει έγκυρα επί των θε¬ 
μάτωντης αρχικής ημερήσιας διάταξης, όταν σ’ αυτή εκ¬ 
προσωπείται τουλάχιστο το ένα δεύτερο (1/2) του μετοχι¬ 
κού κεφαλαίου που έχει καταβληθεί. 

3. Σε περίπτωση που και πάλι δεν επιτευχθεί η απαιτού- 
μενη απαρτία, η γενική συνέλευση προσκαλείται και συ¬ 
νέρχεται σε δεύτερη επαναληπτική συνεδρίαση σύμφω¬ 
να με την παραπάνω παρ. 2, βρίσκεται δε σε απαρτία και 
συνεδριάζει έγκυρα επί των θεμάτωντης αρχικής ημερή¬ 
σιας διάταξης, όταν σ’ αυτή εκπροσωπείται τουλάχιστο 
το ένα τρίτο (1/3) του μετοχικού κεφαλαίου που έχει κα¬ 
ταβληθεί. 

4. Όλες οι αποφάσεις για θέματα της παραγράφου 1 
του παρόντος άρθρου λαμβάνονται με πλειοψηφία των 
δύο τρίτων (2/3) του μετοχικού κεφαλαίου που εκπροσω¬ 
πούνται στη συνέλευση. 

Άρθρο 33 

Πρόεδρος και Γ ραμματέας της Γ ενικής Συνέλευσης 

1. Στη γενική συνέλευση προεδρεύει προσωρινά ο Πρό¬ 
εδρος του Διοικητικού Συμβουλίου ή όταν κωλύεται αυ¬ 
τός ο αναπληρωτής του. Χρέη γραμματέα εκτελεί προ¬ 
σωρινά αυτός που ορίζεται από τον προσωρινό Πρόεδρο 
της γενικής συνέλευσης. 

2. Αφού εγκριθεί ο κατάλογος των μετόχων που έχουν 
δικαίωμα ψήφου, η συνέλευση προχωρεί στην εκλογή του 
Προέδρου της και ενός γραμματέα που εκτελεί και χρέη 
ψηφολέκτη. 

Άρθρο 34 

Θέματα συζήτησης και πρακτικά 
της Γ ενικής Συνέλευσης 

1. Οι συζητήσεις και οι αποφάσεις της γενικής συνέλευ¬ 
σης περιορίζονται στα θέματα που αναγράφονται στην 
ημερήσια διάταξη. 

2. Οι συζητήσεις και οι αποφάσεις της Γενικής Συνέ¬ 
λευσης καταχωρούνται, σε περίληψη, σε ειδικό βιβλίο 
πρακτικών, υπογράφονται από τον Πρόεδρο και τον 
Γραμματέατης και υποβάλλονται σε αντίγραφο μέσα σε 
είκοσι (20) ημέρες στη Νομαρχία Αθηνών, Διεύθυνση 
Εμπορίου. 

3. Τα αντίγραφα και τα αποσπάσματα των πρακτικών 
της Γ ενικής Συνέλευσης επικυρώνονται από τον Πρόεδρο 
του Διοικητικού Συμβουλίου ή τον νόμιμο αναπληρωτή 
του. 

4. Εάν στη Γενική Συνέλευση παρίσταται ένας μέτοχος, 
τη συνέλευση παρακολουθεί αντιπρόσωπος του Υπουρ¬ 
γού Εμπορίου ή Συμβολαιογράφος της έδρας της εται¬ 
ρείας, ο οποίος προσυπογράφει τα πρακτικά της γενικής 
συνέλευσης. 

Άρθρο 35 

Απαλλαγή των μελών του Διοικητικού Συμβουλίου 
και των ελεγκτών από ευθύνη αποζημίωσης 

Μετά την έγκριση των ετήσιων οικονομικών καταστάσε¬ 
ων, η γενική συνέλευση με ειδική ψηφοφορία που ενερ- 
γείται με ονομαστική κλήση, αποφαίνεται για την απαλλα¬ 
γή των μελών του Διοικητικού Συμβουλίου και των ελε¬ 
γκτών από την ευθύνη για αποζημίωση. Τα μέλη του 
Διοικητικού Συμβουλίου και οι υπάλληλοι της Εταιρείας 
δεν μπορούν να εξουσιοδοτούνται από άλλους μετόχους 
και έχουν δικαίωμα ψήφου μόνο για τον αριθμό των μετο¬ 
χών τους. Η απαλλαγή του Διοικητικού Συμβουλίου είναι 
ανίσχυρη στις περιπτώσεις του άρθρου 22α του Κωδ. Ν. 
2190/20. 

Άρθρο 36 

Δικαιώματα της μειοψηφίας 

1. Σε περίπτωση αίτησης μετόχων που εκπροσωπούντο 
ένα εικοστό (1/20) του μετοχικού κεφαλαίου που έχει κα¬ 
ταβληθεί, το Διοικητικό Συμβούλιο είναι υποχρεωμένο να 
συγκαλεί έκτακτη γενική συνέλευση των μετόχων. Στην 
περίπτωση αυτή ορίζεται ημέρα συνεδρίασης, που να μην 
απέχει περισσότερο από τριάντα (30) ημέρες από την 
ημέρα που επιδόθηκε η αίτηση στον Πρόεδρο του Διοικη¬ 
τικού Συμβουλίου. Στην αίτηση πρέπει να προσδιορίζεται 
με ακρίβεια το αντικείμενο της ημερήσιας διάταξης. 

2. Με αίτηση μετόχου ή μετόχων που εκπροσωπούντο 
ένα εικοστό (1/20) του καταβεβλημένου μετοχικού κεφα¬ 
λαίου, ο Πρόεδρος της γενικής συνέλευσης είναι υπο¬ 
χρεωμένος να αναβάλει για μία μόνο φορά τη λήψη απο¬ 
φάσεων από τη γενική συνέλευση, τακτική ή έκτακτη, για 
όλα ή ορισμένα θέματα, ορίζοντας ημέρα συνέχισης της 
συνεδρίασης αυτήν που ορίζεται στην αίτηση των μετό¬ 
χων, η οποία όμως δεν μπορεί να απέχει περισσότερο από 
τριάντα (30) ημέρες από την ημέρα της αναβολής. Η μετ’ 
αναβολή γενική συνέλευση αποτελεί συνέχιση της προη¬ 
γούμενης και δεν απαιτείται η επανάληψη των διατυπώ¬ 
σεων δημοσιότητας, σε αυτήν μπορούν δε να μετάσχουν 
και νέοι μέτοχοι, τηρουμένωντωνδιατάξεωντων άρθρων 
27 παρ. 2 και 28του Κωδ. Ν. 2190/20, όπως ισχύει και του 
παρόντος καταστατικού. 

3. Σε περίπτωση αίτησης μετόχων που εκπροσωπούντο 
ένα εικοστό (1/20) του μετοχικού κεφαλαίου που έχει κα¬ 
ταβληθεί και η οποία πρέπει να υποβληθεί στην Εταιρεία 
πέντε (5) ολόκληρες ημέρες πριν από την τακτική γενική 
συνέλευση, το Διοικητικό Συμβούλιο είναι υποχρεωμένο: 


α) Να ανακοινώσει στη Γ ενική Συνέλευση τα ποσά που 
μέσα στην τελευταία διετία καταβλήθηκαν για οποιαδή¬ 
ποτε αιτία από την Εταιρεία σε μέλη του Διοικητικού 
Συμβουλίου ή στους Διευθυντές ή άλλους υπαλλήλους 
της, καθώς και σε κάθε άλλη παροχή της εταιρείας στα 
πρόσωπα αυτά, ή σε κάθε άλλη σύμβαση της Εταιρείας 
που καταρτίστηκε για οποιαδήποτε αιτία μετά ίδια πρό¬ 
σωπα. 

β) Να παρέχει τις συγκεκριμένες πληροφορίες που του 
ζητούνται σχετικά με τις προϋποθέσεις της Εταιρείας, 
στο μέτρο που αυτές είναι χρήσιμες για την πραγματική 
εκτίμηση των θεμάτων της ημερήσιας διάταξης. Το Διοι¬ 
κητικό Συμβούλιο μπορεί να αρνηθεί να δώσει τις πληρο¬ 
φορίες που του ζητούνται για αποχρώντα λόγο αναγρά¬ 
φοντας τη σχετική αιτιολογία στο πρακτικό. 

4. Σε περίπτωση αίτησης μετόχων που εκπροσωπούντο 
ένα τρίτο (1/3) του μετοχικού κεφαλαίου που έχει κατα¬ 
βληθεί, η οποία υποβάλλεται στην Εταιρεία μέσα στην 
προθεσμία της προηγούμενης παραγράφου και εφ’ όσον 
οι μέτοχοι αυτοί δεν εκπροσωπούνται στο Διοικητικό Συμ¬ 
βούλιο, το τελευταίο έχει υποχρέωση να δώσει σ’ αυτούς 
κατά τη γενική συνέλευση, ή αν προτιμά πριν από αυτή σε 
εκπρόσωπό τους, πληροφορίες σχετικά με την πορεία 
των εταιρικών υποθέσεων και την πραγματική κατάσταση 
της Εταιρείας. Το Διοικητικό Συμβούλιο μπορεί να αρνη¬ 
θεί να δώσει τις πληροφορίες που του ζητούνται για απο¬ 
χρώντα ουσιώδη λόγο αναγράφοντας τη σχετική αιτιολο¬ 
γία στα πρακτικά. 

5. Στις περιπτώσεις του δεύτερου εδαφίου της παρ. 3 
και της παρ. 4 του άρθρου αυτού, οποιαδήποτε αμφισβή¬ 
τηση σχετικά με το βάσιμο ή μη της αιτιολογίας άρνησης 
παροχής πληροφοριών, επιλύεται από το αρμόδιο Μονο¬ 
μελές Πρωτοδικείο της έδρας της Εταιρείας με τη διαδι¬ 
κασία των ασφαλιστικών μέτρων. Μετην ίδια απόφαση, το 
Δικαστήριο υποχρεώνει και την Εταιρεία να παράσχει τις 
πληροφορίες που αρνήθηκε. 

6. Σε περίπτωση αίτησης μετόχων που εκπροσωπούντο 
ένα εικοστό (1/20) του μετοχικού κεφαλαίου που έχει κα¬ 
ταβληθεί, η λήψη απόφασης για οποιοδήποτε θέμα της 
ημερήσιας διάταξης της γενικής συνέλευσης γίνεται με 
ονομαστική κλήση. 

7. Οι μέτοχοι που ασκούντο δικαιώματα των παραπάνω 
παραγράφων 1 έως και 6 του άρθρου αυτού, οφείλουν να 
έχουν καταθέσει σύ μφωνα με το άρθρο 29 του παρόντος 
καταστατικού τις μετοχές που τους παρέχουν τα δικαιώ¬ 
ματα αυτά και να τις διατηρούν έτσι από τη χρονολογία 
της επίδοσης της αίτησής τους 

α) Στις περιπτώσεις των παραγράφων 1 και 4 του παρό¬ 
ντος άρθρου μέχρι την ημέρα της συνεδρίασης της γενι¬ 
κής συνέλευσης. 

β) Στις περιπτώσεις της παραγράφου 5 του παρόντος 
άρθρου μέχρι την έκδοση της απόφασης του αρμόδιου 
δικαστηρίου. 

8. Μέτοχοι της Εταιρείας που εκπροσωπούν τουλάχι¬ 
στο το ένα εικοστό (1/20) του μετοχικού κεφαλαίου που 
έχει καταβληθεί, έχουν δικαίωμα να ζητήσουν έλεγχο της 
Εταιρείας από το αρμόδιο Δικαστήριο της περιφέρειας 
στην οποία εδρεύει η Εταιρεία. Σε περίπτωση που η Εται¬ 
ρεία έχει προσλάβει για την άσκηση του ελέγχου της ορ¬ 
κωτούς ελεγκτές εγγεγραμμένους στο Μητρώο Ορκω¬ 
τών Ελεγκτών σύμφωνα με το άρθρο 75 Ν. 1969/91, το 

Π.Δ. 226/92 και το Π.Δ. 227/92, το δικαίωμα αυτό έχουν 
μέτοχοι που εκπροσωπούν τουλάχιστο το 1/10 του μετο¬ 
χικού κεφαλαίου. Ο έλεγχος διατάσσεται, αν πιθανολο¬ 
γείται ότι με τις πράξεις που καταγγέλλονται παραβιάζο- 
νται οι διατάξεις των νόμων ή του καταστατικού αυτού ή 
των αποφάσεωντης γενικής συνέλευσης. Οι πράξεις που 
καταγγέλλονται πρέπει να έχουν γίνει σε χρόνο που δεν 
υπερβαίνει τη διετία από την χρονολογία έγκρισης των 
ετήσιων οικονομικών καταστάσεων μέσα στην οποία τε- 
λέστη καν. 

9. Μέτοχοι της Εταιρείας που εκπροσωπούντο ένα τρί¬ 
το (1/3) του μετοχικού κεφαλαίου που έχει καταβληθεί, 
έχουν το δικαίωμα να ζητήσουν έλεγχο της Εταιρείας από 
το κατά την προηγούμενη παράγραφο αρμόδιο δικαστή¬ 
ριο, εάν διαπιστώσουν ότι κάποιο από τα όργανα της Εται¬ 
ρείας δεν ασκεί χρηστή και συνετή διαχείριση των εταιρι¬ 
κών υποθέσεων. Η διάταξη αυτή δεν εφαρμόζεται όταν η 
μειοψηφία που ζητά τον έλεγχο εκπροσωπείται στο Διοι¬ 
κητικό Συμβούλιο της Εταιρείας. 

10. Οι μέτοχοι που ασκούντο δικαίωμα των παραπάνω 
παραγράφων 8 και 9, πρέπει να διατηρούν κατατεθειμέ¬ 
νες τις μετοχές που τους παρέχουντο δικαίωμα αυτό στο 
Ταμείο Παρακαταθηκών και Δανείων, στην Τράπεζα της 
Ελλάδος ή σε οποιαδήποτε άλλη αναγνωρισμένη Ελληνι¬ 
κή Τράπεζα, μέχρι να εκδοθεί απόφαση, πάντα όμως για 
χρονικό διάστημα όχι μικρότερο τωντριάντα (30) ημερών 
από την υποβολή της αίτησης. 

Άρθρο 37 

Καθολική Γενική Συνέλευση 

1. Είναι δυνατή η έγκυρη σύγκληση και συνεδρίαση της 
γενικής συνέλευσης των μετόχων χωρίς την τήρηση των 
διατυπώσεων δημοσιότητας που αναφέρονται παραπά¬ 
νω, εφ’ όσον κατά τη συνεδρίαση της γενικής συνέλευσης 
παρασταθούν ή αντιπροσωπευθούν νόμιμα όλοι οι μέτο¬ 
χοι που εκπροσωπούντο σύνολο του μετοχικού κεφαλαί¬ 
ου της Εταιρείας και κανείς από αυτούς δεν αντιλέξει 
στην πραγματοποίηση της και στην λήψη των αποφάσε¬ 
ων. 

2. Σε κάθε περίπτωση εφ’ όσον πρόκειται για σύγκληση 
της τακτικής γενικής συνέλευσης, πρέπει να δημοσιεύο¬ 
νται σύμφωνα με το νόμο και το καταστατικό οι ετήσιες οι¬ 
κονομικές καταστάσεις». 

ΚΕΦΑΛΑΙΟ Ε' 

ΕΛΕΓΧΟΣ 

Άρθρο 38 
Ελεγκτές 

1. Προκειμένου να ληφθεί έγκυρα απόφαση από τη γε¬ 
νική συνέλευση σχετικά με τους ετήσιους λογαριασμούς 
(ετήσιες οικονομικές καταστάσεις) της Εταιρείας, αυτοί 
θα πρέπει να έχουν ελεγχθεί προηγούμενα σύμφωνα με 
όσα ορίζονται στο άρθρο αυτό. 

2. Η τακτική Γενική Συνέλευση επιλέγει πάντοτε δύο τα¬ 
κτικούς και δύο αναπληρωματικούς ελεγκτές κάθε χρόνο 
ορίζοντας και την αμοιβή τους. Οι ελεγκτές πρέπει να εί¬ 
ναι ορκωτοί ελεγκτές εγγεγραμμένοι στο Μητρώο Ορκω¬ 
τών Ελεγκτών σύμφωνα με το άρθρο 75 Ν. 1969/91, το 
Π.Δ. 226/92 και το Π.Δ. 227/92. 

3. Μέσα σε πέντε (5) ημέρες από τη συνεδρίαση της γε¬ 
νικής συνέλευσης που όρισε τους ελεγκτές πρέπει να γί¬ 


νει από την Εταιρεία ανακοίνωση προς αυτούς του διορι¬ 
σμού τους, σε περίπτωση δε που δεν αποποιηθούντο διο¬ 
ρισμό αυτό μέσα σε προθεσμία πέντε (5) ημερών, θεω¬ 
ρούνται ότι έχουν αποδεχθεί το διορισμό τους και έχουν 
όλες τις ευθύνες και υποχρεώσεις του άρθρου 37 του 
Κωδ. Ν. 2190/1920, όπως ισχύει. 

4. Η έκθεση των ελεγκτών εκτός από τις πληροφορίες 
που ορίζονται στην παράγραφο 1 του άρθρου 37 του 
Κωδ. Ν. 2190/1920, οφείλει επίσης να αναφέρει: 

α) Αν το προσάρτημα περιλαμβάνει τις πληροφορίες 
των παραγράφων 1 και 2 του άρθρου 43α του Κωδ. Ν. 
2190/20 όπως αντικαταστάθηκε και ισχύει. 

β) Αν έγινε επαλήθευση της συμφωνίας που αναφέρεται 
στην περίπτωση γ' της παραγράφου 3 του άρθρου 43α 
του Κωδ. Ν. 2190/1920, οφείλουνναεπαληθεύσουνκαιτη 
συμφωνία του περιεχομένου της έκθεσης του Διοικητικού 
Συμβουλίου με τις σχετικές οικονομικές καταστάσεις. Για 
το σκοπό αυτό η έκθεση πρέπει να έχει τεθεί υπόψη τους 
τουλάχιστο τριάντα (30) ημέρες πριν από τη γενική συνέ¬ 
λευση. 

ΚΕΦΑΛΑΙΟ ΣΤ 
ΕΤΗΣΙΟΙ ΛΟΓΑΡΙΑΣΜΟΙ 
(ΕΤΗΣΙΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ) 

ΚΕΡΔΗ ΚΑΙ ΖΗΜΙΕΣ 

Άρθρο 39 

Ετήσιοι Λογαριασμοί 
(Ετήσιες οικονομικές καταστάσεις) 

1. Στο τέλος κάθε εταιρικής χρήσης το Διοικητικό Συμ¬ 
βούλιο καταρτίζει τις ετήσιες οικονομικές καταστάσεις 
και την έκθεση διαχείρισης, πάντοτε σύμφωνα με το νόμο 
και ειδικότερα σύμφωνα με τις διατάξεις των άρθρων 42α, 
42β, 42γ, 42δ, 42ε, 43, 43α, 43β, 70α, 70β του Κωδ. Ν. 
2190/1920, όπως αυτά αντικαταστάθηκαν ή συμπληρώ¬ 
θηκαν και ισχύουν σήμερα. 

2. Οι ετήσιες οικονομικές καταστάσεις πρέπει να εμφα¬ 
νίζουν με απόλυτη σαφήνεια την πραγματική εικόνα της 
περιουσιακής διάρθρωσης, της χρηματοοικονομικής θέ¬ 
σης και των αποτελεσμάτων χρήσης της Εταιρείας. 

3. Ειδικότερα το Διοικητικό Συμβούλιο υποχρεούται να 
συντάξει σύμφωνα με τις παραπάνω διατάξεις: 

α) τον ισολογισμό, 

β) τον λογαριασμό «αποτελέσματα χρήσης», 
γ) τον «πίνακα διαθέσεως αποτελεσμάτων» και 
δ) το προσάρτημα. 

4. Οι άνω ετήσιες οικονομικές καταστάσεις υποβάλλο¬ 
νται για έγκριση στην Τακτική Γενική Συνέλευση και συ¬ 
νοδεύονται: 

α) από την έκθεση του Διοικητικού Συμβουλίου, σύμ¬ 
φωνα με το άρθρο 43α του Κωδ. Ν. 2190/20 και 
β) από την έκθεση των Ελεγκτών. 

Άρθρο 40 

Θεώρηση 

1. Για να ληφθεί από τη γενική συνέλευση έγκυρη από¬ 
φαση πάνω στις οικονομικές καταστάσεις της Εταιρείας 
που έχουν εγκριθεί από το Διοικητικό Συμβούλιο πρέπει 
να έχουν υπογράφει από τρία διαφορετικά πρόσωπα, δη¬ 
λαδή από: 

α) τον Πρόεδρο του Διοικητικού Συμβουλίου ή τον ανα¬ 
πληρωτή του, 

β) τονΔιευθύνοντα Σύμβουλο και σε περίπτωση που δεν 
υπάρχει τέτοιος σύμβουλος ή η ιδιότητα του συμπίπτει με 
εκείνη των ανωτέρω προσώπων, από ένα μέλος του Διοι¬ 
κητικού Συμβουλίου που ορίζεται από αυτό, και 

γ) τον υπεύθυνο για την διεύθυνση του λογιστηρίου της 
Εταιρείας. 

2. Οι παραπάνω σε περίπτωση διαφωνίας από πλευράς 
νομιμότητας του τρόπου κατάρτισης των ετήσιων οικονο¬ 
μικών καταστάσεων οφείλουν να εκθέσουν έγγραφα τις 
αντιρρήσεις τους στη γενική συνέλευση. 

Άρθρο 41 

Έκθεση Διαχείρισης 

1. Η έκθεση διαχείρισης του Διοικητικού Συμβουλίου 
προςτηντακπκή γενική συνέλευση πρέπει να παρέχει σα¬ 
φή και πραγματική εικόνα της εξέλιξης των εργασιών και 
της οικονομικής θέσης της Εταιρείας, καθώς και πληρο¬ 
φορίες για την προβλεπόμενη πορεία της Εταιρείας και 
για τις δραστηριότητες της στον τομέα της έρευνας και 
ανάπτυξης, όπως και τα οριζόμενα στο εδάφιο β της πα¬ 
ραγράφου 3 του άρθρου 43α του Κωδ. Ν. 2190/1920 
όπως ανπκαταστάθηκε και ισχύει. 

2. Επίσης στην έκθεση αυτή πρέπει να αναφέρεται και 
κάθε άλλο σημαντικό γεγονός που έχει συμβεί μέσα στο 
χρονικό διάστημα από τη λήξη της χρήσης μέχρι της ημέ¬ 
ρα υποβολήςτης έκθεσης. 

Άρθρο 42 
Δημοσιότητα 

1. Οι ετήσιες οικονομικές καταστάσεις υποβάλλονται 
στις διατυπώσεις δημοσιότητας των παραγράφων 1 και 5 
του άρθρου 43β του Κωδ. Ν. 2190/1920, όπως ισχύει, με 
τη μορφή και το περιεχόμενο με βάση το οποίο ο ελεγκτής 
ή οι ελεγκτές της Εταιρείας έχουν συντάξει την έκθεση 
ελέγχου τους. Αν οι ελεγκτές έχουν παρατηρήσεις ή αρ- 
νούνται την έκφραση γνώμης τότε το γεγονός αυτό πρέ¬ 
πει να αναφέρεται και να αιτιολογείται στις δημοσιευόμε¬ 
νες οικονομικές καταστάσεις, εκτός αν αυτό προκύπτει 
από το δημοσιευόμενο σχετικό πιστοποιητικό ελέγχου. 

2. Αντίγραφα ετήσιων οικονομικών καταστάσεων με τις 
σχετικές εκθέσεις του Διοικητικού Συμβουλίου και των 
ελεγκτών, υποβάλλονται από την Εταιρεία στην αρμόδια 
εποπτεύουσα αρχή είκοσι (20) τουλάχιστο ημέρες πριν 
από τη γενική συνέλευση. 

3. Ο ισολογισμός της Εταιρείας, ο λογαριασμός αποτε¬ 
λέσματα χρήσεως και ο πίνακας διαθέσεως αποτελεσμά¬ 
των μαζί με το σχετικό πιστοποιητικό ελέγχου, όταν προ- 
βλέπεται ο έλεγχος από ορκωτούς ελεγκτές, δημοσιεύο¬ 
νται όπως ορίζεται στην επόμενη παράγραφο. 

4. Το Διοικητικό Συ μβούλιο της Εταιρείας οφείλει να δη¬ 
μοσιεύει τα έγγραφα της προηγούμενης παραγράφου 3 
στο σύνολό τους είκοσι (20) τουλάχιστον ημέρες πριν από 
συνεδρίαση της γενικής συνέλευσης: 

α) Σε δύο ημερήσιες πολιτικές εφημερίδες, που πλη- 
ρούντις προϋποθέσεις του άρθρου 3του Ν.Δ. 3757/1957, 
όπως αυτό ισχύει, οι οποίες εκδίδονται στην Αθήνα και 
έχουν ευρύτερη κυκλοφορία σε ολόκληρη τη χώρα κατά 
την κρίση του Διοικητικού Συμβουλίου, 

β) Σε μια ημερήσια οικονομική εφημερίδα που πληροί 
τις προϋποθέσεις της παραγράφου 2 του άρθρου 26 του 
Κωδ. Ν. 2190/1920 όπως ισχύει σήμερα. 

γ) Αν η Εταιρεία δεν εδρεύει σε δήμο ή κοινότητα του νο¬ 


μού Αττικής, η πρόσκληση πρέπει να δημοσιεύεται και σε 
μιαημερήσιαή εβδομαδιαία τουλάχιστον εφημερίδα, από 
εκείνες που εκδίδονται στην έδρα της ή στην πρωτεύου¬ 
σα του νομού στον οποίο η εταιρεία έχει την έδρα της. 

δ) Αν η Εταιρεία εδρεύει σε Δήμο ή Κοινότητα του Νο¬ 
μού Αττικής, εκτός του Δήμου Αθηναίων, η πρόσκληση 
πρέπει να δημοσιεύεται σε μία ημερήσια ή εβδομαδιαία, 
τουλάχιστον, εφημερίδα από εκείνες που εκδίδονται στην 
έδρα της και, σε περίπτωση που δεν εκδίδεται εφημερίδα 
στην περιοχή αυτή, σε μία ημερήσια ή εβδομαδιαία, του¬ 
λάχιστον, εφημερίδα από τις εκδιδόμενες στην έδρα της 
Νομαρχίας, στην οποία υπάγεται η Εταιρεία. Οι ημερή¬ 
σιες ή εβδομαδιαίες τουλάχιστον εφημερίδες πρέπει να 
εμπίπτουν στα κριτήρια του άρθρου 1 του Ν.Δ. 1263/1972 
και του άρθρου 2 του Ν. 4286/1963, αντίστοιχα, όπως αυ¬ 
τοί ισχύουν και να κυκλοφορούν ανελλιπώς για τρία (3) 
τουλάχιστον χρόνια. 

ε) Με επιμέλεια της αρμόδιας υπηρεσίας σύμφωνα με 
το άρθρο 7β, παρ. 1, περ. β'του Κωδ Ν. 2190/1920, το τεύ¬ 
χος Α.Ε. και ΕΠΕτης Εφημερίδας της Κυβερνήσεως. 

5. Μέσα σε είκοσι (20) ημέρες από την έγκριση των οι¬ 
κονομικών καταστάσεων από την τακτική γενική συνέλευ¬ 
ση, μαζί με το επικυρωμένο αντίγραφο των πρακτικών 
της, που προβλέπεται από την παράγραφο 2 του άρθρου 
26α του Κωδ. Ν. 2190/1920, υποβάλλεται στην αρμόδια 
Νομαρχία και αντίτυπο των εγκεκριμένων οικονομικών 
καταστάσεων. 

Άρθρο 43 
Εταιρική χρήση 

Η εταιρική χρήση έχει διάρκεια δώδεκα (12) μηνών, αρ¬ 
χίζει απάτην 1η Ιανουάριου και λήγει την 31η Δεκεμβρίου 
κάθε έτους. Δυνάμει του άρθρου 36 του Ν. 
2873/2000(ΦΕΚ. Α' 285/28.12.2000), η πρώτη εταιρική 
χρήση αρχίζει από την 1η Ιανουάριου 2000 και λήγει την 
31η Δεκεμβρίου 2000. 

Άρθρο 44 

Οικονομική Διαχείριση 

Έσοδα της εταιρείας είναι: 

α) Οι πόσης φύσεως εισπράξεις από την οργάνωση και 
λειτουργία των παιγνιδιών που διεξάγονται από αυτήν. 

β) Τα έσοδα που προκύπτουν από την εκμετάλλευση, 
την εκμίσθωση ή διάθεση περιουσιακών της στοιχείων. 

γ) Κάθε δωρεά ή άλλη χορηγία που πραγματοποιείται 
υπέρ αυτής. 

δ) Κάθε είσπραξη από μελλοντική διοργάνωση νέων 
παιγνιδιών οποιοσδήποτε μορφής 

ε) Έσοδα από κάθε άλλη νόμιμη αιτία. 

Άρθρο 45 
Διάθεση κερδών 

Με την επιφύλαξη των διατάξεων του άρθρου 44α Κωδ. 
Ν. 2190/1920 όπως τροποποιήθηκε και ισχύει, η διάθεση 
των καθαρών κερδών της Εταιρείας γίνεται με τον ακό¬ 
λουθο τρόπο: 

α) Προηγείται η διάθεση του ποσοστού για το σχηματι¬ 
σμό του τακτικού αποθεματικού, όπως ορίζει ο νόμος, δη¬ 
λαδή για το σκοπό αυτό αφαιρείται τουλάχιστο το ένα ει¬ 
κοστό (1/20) των καθαρών κερδών. Σύμφωνα με τον νόμο 
η αφαίρεση αυτή παύει να είναι υποχρεωτική όταν αυτό 
φτάσει σε ποσό ίσο τουλάχιστον με το ένα τρίτον (1 /3) του 
εταιρικού κεφαλαίου. 




ΦΕΚ23 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


293 


β) Ακολουθεί η διάθεση του ποσού που απαιτείται για 
την καταβολή του πρώτου μερίσματος δηλαδή ποσοστού 
έξιτοις εκατό (6%) τουλάχιστον του μετοχικού κεφαλαίου 
που έχει καταβληθεί, σε συνδυασμό και με την επιφύλαξη 
των διατάξεων του άρθρου 3 Α.Ν. 148/1967, όπως αυτό 
τροποποιήθηκε από το αρθ. 1 του Ν. 876/1979. 

γ) Το υπόλοιπο των καθαρών κερδών διατίθεται ελεύ¬ 
θερα από τη γενική συνέλευση με απόφασή της σύμφωνα 
με το παρόν καταστατικό. 

ΚΕΦΑΛΑΙΟ Ζ' 

ΕΠΙΧΕΙΡΗΣΙΑΚΟ ΣΧΕΔΙΟ - ΣΤΡΑΤΗΓΙΚΟ ΣΧΕΔΙΟ - 
ΣΥΜΒΟΛΑΙΟ ΔΙΑΧΕΙΡΙΣΗΣ 

Άρθρο 46 

Στρατηγικό - Επιχειρησιακό σχέδιο 
Συμβόλαιο Διαχείρισης 

1. Το Διοικητικό Συμβούλιο της Εταιρείας καταρτίζει και 
υποβάλλει στον Υπουργό Εθνικής Οικονομίας και στον 
εποπτεύοντα αυτήν Υπουργό το Στρατηγικό και το Επι¬ 
χειρησιακό Σχέδιο της Εταιρείας, σύμφωνα με τις διατά¬ 
ξεις των παραγράφων 1 και 2 του άρθρου 3 του Ν. 2414/96 
και προβαίνει στην αναθεώρηση ή αναμόρφωση του Επι¬ 
χειρησιακού Σχεδίου σύμφωνα με την παράγραφο 4 του 
άρθρου 3 του ιδίου νόμου. 

2. Το Διοικητικό Συμβούλιο συντάσσει ετήσια έκθεση 
πεπραγμένων που περιέχει όλα τα οικονομικά στοιχεία 
που αφορούν τους εγκεκριμένους από το Επιχειρησιακό 
Σχέδιο στόχους. Η έκθεση υποβάλλεται μέσα στους 
τρεις (3) πρώτους μήνες του έτους στους Υπουργούς 
Εθνικής Οικονομίας, Οικονομικών και τον εποπτεύοντα 
Υπουργό. Επίσης κατατίθεται στην αρμόδια κατά τον κα- 
νονισμότης Βουλής Επιτροπή. Επίσης, σε περίπτωση πε¬ 
ριορισμένης έκτασης αναμόρφωσης του Επιχειρησια¬ 
κού Σχεδίου που ήθελε κριθεί αναγκαία για την βελτίωση 
των αποτελεσμάτων της επιχείρησης, το Διοικητικό Συμ¬ 
βούλιο συντάσσει, στο τέλος της χρήσης, αντίστοιχη έκ¬ 
θεση δικαιολόγησης των αλλαγών η οποία θα υποβάλλε¬ 
ται μαζί με την έκθεση πεπραγμένων στους ως άνω 
Υπουργούς. 

3. Ο Πρόεδρος του Διοικητικού Συμβουλίου και ο Διευ- 
θύνων Σύμβουλος της Εταιρείας αφενός και το Ελληνικό 
Δημόσιο εκπροσωπούμενο από τον Υπουργό Εθνικής Οι¬ 
κονομίας και Οικονομικών και τον εποπτεύοντα αυτήν 
Υπουργό αφετέρου, συνάπτουν το Συμβόλαιο Διαχείρι¬ 
σης σύμφωνα με τις διατάξεις του άρθρου 4 του Ν. 
2414/96. 

ΚΕΦΑΛΑΙΟ Η' 

ΔΙΑΛΥΣΗ - ΕΚΚΑΘΑΡΙΣΗ 

Άρθρο 47 

Λόγοι λύσης της Εταιρείας 

1. Η Εταιρεία λύεται: α) Μόλις περάσει ο χρόνος διάρ- 
κειάςτης, εκτός αν προηγούμενα αποφασιστεί από τη γε¬ 
νική συνέλευση η παράταση της διάρκειάς της, β) Με 
απόφαση της γενικής συνέλευσης που λαμβάνεται κατά 
τις διατάξεις των άρθρων 29 παρ. 3 και 31 παρ. 2 του Κωδ. 
Ν. 2190/1920, όπως ισχύει σήμερα, γ) Όταν τυχόν κηρυ¬ 
χθεί η Εταιρεία σε κατάσταση πτώχευσης και δ) Σε περί¬ 
πτωση ανάκλησης της άδειας σύστασης της Εταιρείας. 

2. Η συγκέντρωση όλων των μετοχών σε ένα πρόσωπο 
δεν αποτελεί λόγο λύσεως της Εταιρείας. 


3. Σε περίπτωση που το σύνολο των ιδίων κεφαλαίων 
της Εταιρείας, όπως προσδιορίζονται στο υπόδειγμα ισο¬ 
λογισμού που προβλέπεται από το άρθρο 42γτου Κωδ. Ν. 
2190/1920, όπως ισχύει σήμερα, μειωθεί περισσότερο 
από το μισό του μετοχικού κεφαλαίου που έχει καταβλη¬ 
θεί, το Διοικητικό Συμβούλιο έχει την υποχρέωση να συ- 
γκαλέσει γενική συνέλευση μέσα σε προθεσμία έξι (6) μη¬ 
νών από τη λήξη της εταιρικής χρήσης για να αποφασίσει, 
αν θα διαλυθεί η Εταιρεία ή αν θα υιοθετηθεί άλλο μέτρο. 

Άρθρο 48 
Εκκαθάριση 

1. Εκτός από την περίπτωση της πτώχευσης, τη λύση 
της Εταιρείας ακολουθεί η εκκαθάρισή της. Στην περί¬ 
πτωση του εδαφίου (α) της παραγράφου 1 του άρθρου 47 
του παρόντος, το Διοικητικό Συμβούλιο εκτελεί χρέη εκ- 
καθαριστή μέχρι να διοριστούν εκκαθαριστές από τη γε¬ 
νική συνέλευση. Στην περίπτωση του εδαφίου (β) της 
ίδιας παραπάνω παραγράφου του ίδιου άρθρου, η γενική 
συνέλευση με την ίδια απόφαση ορίζει και τους εκκαθα- 
ριστές. Οι εκκαθαριστές που ορίζει η γενική συνέλευση 
μπορούν να είναι δύο μέχρι τέσσερις μέτοχοι ή όχι και 
ασκούν όλες τις συναφείς με τη διαδικασία και το σκοπό 
της εκκαθάρισης αρμοδιότητες του Διοικητικού Συμβου¬ 
λίου, όπως αυτές έχουν τυχόν περιοριστεί από τη γενική 
συνέλευση με τις αποφάσεις της οποίας έχουν υποχρέω¬ 
ση να συμμορφώνονται. Ο διορισμός των εκκαθαριστών 
συνεπάγεται αυτοδίκαια την ταυτόχρονη και άμεση παύ¬ 
ση της εξουσίας των μελών του Διοικητικού Συμβουλίου. 

2. Οι εκκαθαριστές που ορίζονται από τη γενική συνέ¬ 
λευση οφείλουν μόλις αναλάβουν τα καθήκοντά τους να 
συντάσσουν απογραφή της εταιρικής περιουσίας και να 
δημοσιεύουν στον τύπο και στο τεύχος ανωνύμων εται¬ 
ρειών και εταιρειών περιορισμένης ευθύνης της Εφημε¬ 
ρίδας της Κυβερνήσεως ισολογισμούς των οποίων αντί¬ 
τυπα υποβάλλονται στην αρμόδια εποπτεύουσα Αρχή. 
Επίσης δημοσιεύουν κάθε χρόνο ισολογισμό σύμφωνα με 
το άρθρο 7ατου Κωδ. Ν. 2190/1920, όπως τροποποιήθη¬ 
κε και ισχύει. 

3. Την ίδια υποχρέωση έχουν οι εκκαθαριστές και όταν 
λήξει η εκκαθάριση. 

4. Η γενική συνέλευση των μετόχων διατηρεί όλες τις 
αρμοδιότητες και εξουσίες της κατά τη διάρκεια της εκ¬ 
καθάρισης. 

5. Οι ισολογισμοί της εκκαθάρισης εγκρίνονται από τη 
συνέλευση των μετόχων, που επίσης αποφασίζουν και για 
την απαλλαγή των εκκαθαριστών από κάθε ευθύνη. 

6. Κάθε χρόνο υποβάλλονται στη γενική συνέλευση τα 
αποτελέσματα της εκκαθάρισης, με έκθεση των αιτιών 
που παρεμπόδισαν την αποπεράτωση της εκκαθάρισης. 

ΚΕΦΑΛΑΙΟ Ο' 

ΓΕΝΙΚΕΣ, ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 
Άρθρο 49 

Εφαρμογή του Κωδ. Ν. 2190/1920 

Για όσα θέματα δεν ρυθμίζει το παρόν καταστατικό 
εφαρμόζονται συμπληρωματικά και ερμηνευτικά οι δια¬ 
τάξεις του Ν. 2414/1996, του Ν. 2733/1999, του Ν. 
2843/2000, του Ν. 2873/2000, του Κωδ. Ν. 2190/1920 και 
οι λοιπές διατάξεις της κείμενης νομοθεσίας, εφ’ όσον 
δεν έχουν καταργηθεί ρητά ή σιωπηρά, όπως τροποποιή¬ 
θηκαν, συμπληρώθηκαν και ισχύουν σήμερα. 

Άρθρο 50 
Καθολική Διαδοχή 

1. Κατόπιν μετατροπήςτου Οργανισμού Προγνωστικών 
Αγώνων Ποδοσφαίρου σε Ανώνυμη Εταιρεία, ή Εταιρεία 
που ιδρύθηκε μετο Π.Δ. 228/1999 έχει υπεισέλθει ως οιο- 
νεί καθολικός διάδοχος, στη θέση του μέχρι τη δημοσίευ¬ 
ση του άνω Π.Δ. υφιστάμενου Οργανισμού Προγνωστι¬ 
κών Αγώνων Ποδοσφαίρου. 

2. Από τη δημοσίευση του Π.Δ., η ιδρυόμενη με αυτό 
ανώνυμη εταιρεία με την επωνυμία «Οργανισμός Προ¬ 
γνωστικών Αγώνων Ποδοσφαίρου Α.Ε.» έχει υπεισέλθει 
αυτοδικαίως στο σύνολο των δικαιωμάτων, υποχρεώσε¬ 
ων, και λοιπών εννόμων θέσεων του Οργανισμού Προ¬ 
γνωστικών Αγώνων Ποδοσφαίρου. 

3. Από τη Δημοσίευση, επίσης, του άνω Π.Δ., οι εκκρε¬ 
μείς δίκες του Οργανισμού Προγνωστικών Αγώνων Ποδο¬ 
σφαίρου συνεχίζονται μετο όνομα του νομικού προσώπου 
της ανώνυμης εταιρείας «Οργανισμός Προγνωστικών 
Αγώνων Ποδοσφαίρου Α.Ε.» χωρίς να επέρχεται βίαιη δια¬ 
κοπή τους και χωρίς να απαιτείται οποιαδήποτε ειδικότε¬ 
ρη δικαστική ή εξώδικος ενέργεια για τη συνέχισή τους. 

4. Από τη δημοσίευση του άνω Π.Δ., η κυριότητα των κι¬ 
νητών και ακινήτων πραγμάτων του ΟΠΑΠ έχει περιέλθει 
αυτοδικαίως στη συσταθείσα μετο Π.Δ. 228/1999 ανώνυμη 
εταιρεία, «Οργανισμός Προγνωστικών Αγώνων Ποδοσφαί¬ 
ρου Α.Ε.» μεταγραφόμενη - προκειμένου περί ακινήτων στα 
βιβλία μεταγραφών - των αντίστοιχων Υποθηκοφυλακείων. 

5. Οι μέχριτη δημοσίευση του Π.Δ. αυτού συναφθείσες 
και ευρισκόμενες σε ισχύ, κάθε είδους, τύπου, φύσεως 
και περιεχομένου δικαιοπραξίες στις οποίες το μοναδικό 
ή ένα από τα συμβαλλόμενα μέρη είναι ο Οργανισμός 
Προγνωστικών Αγώνων Ποδοσφαίρου συνεχίζονται στο 
όνομα του νομικού προσώπου της ανώνυμης εταιρείας 
«Οργανισμός Προγνωστικών Αγώνων Ποδοσφαίρου 
Α.Ε.», χωρίς κανένα από τα συμβαλλόμενα μέρη να δικαι¬ 
ούται να ζητήσει για το λόγο αυτό τη λύση των ανωτέρω 
δικαιοπραξιών ή τη μη εκτέλεση αυτών ή τη μη εκπλήρω¬ 
ση των υποχρεώσεώντου, που απορρέουν από αυτές. 

6. Όπου στην ισχύουσα νομοθεσία ή σε έγγραφα δημό¬ 
σια ή ιδιωτικά, αναγράφεται η λέξη Ο.Π.Α.Π. από της 
ισχύος του Π.Δ 228/99 νοείται «η Ο.Π.Α.Π. Α.Ε.». 

Άρθρο 51 

Εργασιακές Σχέσεις 

1. Το νέο προσωπικό του «ΟΠΑΠ Α.Ε.» προσλαμβάνεται 
με σύμβαση ιδιωτικού δικαίου. 

2. Οι αποδοχές του προσωπικού του «ΟΠΑΠ Α.Ε.» καθο¬ 
ρίζονται με τις συμβάσεις ιδιωτικού δικαίου που καταρτί¬ 
ζονται σύμφωνα με τις εκάστοτε ισχύουσες διατάξεις. 

3. Από την έναρξη της ισχύος του Π.Δ. 228/1999, το υπη¬ 
ρετούν τακτικό προσωπικό του οργανισμού (ΟΠΑΠ), έχει 
μεταφερθεί αυτοδικαίως στον «ΟΠΑΠ Α.Ε.» με την ίδια 
σχέση εργασίας που τους συνδέει με τον Οργανισμό και 
κατανέμεται στις υπηρεσιακές μονάδες που προβλέπει ο 
Εσωτερικός Κανονισμός Οργάνωσης, Διάρθρωσης και 
Λειτουργίας της εταιρείας σε θέσεις ανάλογες με αυτές 
που κατείχε κατάτηνέκδοσητου άνω Π.Δ.. Οιεργασιακές 
σχέσεις μεταξύ του προσωπικού και του «ΟΠΑΠ Α.Ε.» διέ- 
πονταιαπότο άρθρο 10 παρ. 1 του Ν. 2414/96. 

4. Η Διοίκηση της εταιρείας υποχρεούται να λαμβάνει 
όλα τα απαραίτητα μέτρα για την αναβάθμιση και αξιο¬ 
ποίηση του προσωπικού, καταρτίζοντας, όπου χρειάζε¬ 


ται, νέους κανονισμούς και οργανογράμματα καθώς και 
προγράμματα εκπαίδευσης καιεπιμόρφωσήςτου (άρθρο 
10 παρ. 4 Ν. 2414/96). 

5. Το προσωπικό του «ΟΠΑΠ Α.Ε.» εξακολουθεί να διέ- 
πεται αποκλειστικά ως προς τη φύση της σχέσης εργα¬ 
σίας του από τις σχετικές διατάξεις του Εσωτερικού Κα¬ 
νονισμού Λειτουργίας του «ΟΠΑΠ Α.Ε.». 

6. Η πολιτική ως προς τις αμοιβές του προσωπικού κα¬ 
θορίζεται στο Συμβόλαιο Διαχείρισης σε σχέση και με τα 
άλλα βασικά οικονομικά μεγέθη (άρθρο 10 παρ. 2 Ν. 
2414/96). 

Άρθρο 52 

Λογότυπο Ο.Π.Α.Π. Α.Ε. 

Το λογότυπο του «ΟΠΑΠ Α.Ε.» είναι το ακόλουθο: 

- Αναπαρίσταται ασπρόμαυρη παράσταση μπάλας Πο¬ 
δοσφαίρου όπου εμφανίζονται περιμετρικά έξι (6) πολυ¬ 
γωνικά οχήματα και ένα (1) στο κέντρο αυτών. 

- Τα 3 πολυγωνικά σχήματα είναι σε μαύρο χρώμα και 
τα υπόλοιπα 3, εναλλάξ τοποθετημένα με αυτά του μαύ¬ 
ρου χρώματος, είναι λευκού χρώματος και σε κάθε ένα 
αναγράφονται διαδοχικά τα σημεία 1, χ και 2, αρχίζοντας 
από την αριστερή πλευρά της μπάλας (σημείο 1), την κο¬ 
ρυφή (σημείο χ) και τη δεξιά πλευρά (σημείο 2). 

- Το κεντρικό πολυγωνικό σχήμα είναι σε λευκό χρώμα. 

- Κάτωθι της μπάλας αναγράφεται με κεφαλαία μεγάλα 
γράμμα, σε χρώμα μπλε, η λέξη ΟΠΑΠ και δίπλα με μι¬ 
κρότερα κεφαλαία Α.Ε., επίσηςτου ιδίου χρώματος. 

- δεξιά της παράστασης με μικρά γράμματα, σε χρώμα 
μπλε και σε κάθετη διάταξη αναγράφεται: 

Στην Υπηρεσία του Αθλητισμού και του Πολιτισμού 

- Κάτωθι αυτών σε μπλε φόντο και κατά μήκος (σε δύο 
σειρές) αναγράφονται με κεφαλαία μεγάλα γράμματα 
λευκού χρώματος οι λέξεις: 

ΟΡΓΑΝΙΣΜΟΣ ΠΡΟΓΝΩΣΤΙΚΩΝ 
ΑΓΩΝΩΝ ΠΟΔΟΣΦΑΙΡΟΥ. 

Άρθρο 53 

Υφιστάμενο Διοικητικό Συμβούλιο 

1. Το υφιστάμενο Διοικητικό Συμβούλιο της Εταιρείας 
αποτελείται από τους παρακάτω: 

α) Κωνσταντίνο Κοσκινά του Μαρίνου και της Ευπρα- 
ξίας, Αναπληρωτή Καθηγητή του Παντείου Πανεπιστημί¬ 
ου Κοινωνικών και Πολιτικών Επιστημών, κάτοικο Δραπε¬ 
τσώνας, οδός Ν. Καζαντζάκη, αριθ. 6, και κάτοχος του 
Α.Δ.Τ. υπ’ αριθ. Μ' 189774, Πρόεδρο. 

β) Θεόδωρο Σαρρή του Ιωάννη και της Καλλιόπης, Οι¬ 
κονομολόγο, κάτοικο Νέου Ηρακλείου Αττικής, οδός 
Αφροδίτης, αριθ. 7, κάτοχο του Α.Δ.Τ. υπ’ αριθ. ΡΊ 04626, 
Διευθύνοντα Σύμβουλο. 

γ) Διονύσιο Ρίζοτου Γεωργίου και της Αγαθής, Υπάλλη¬ 
λο του Υπουργείου Οικονομικών, κάτοικο Ηλιουπόλεως 
Αττικής, οδός Αγίου Κωνσταντίνου αριθ. 43, κάτοχο του 
Α.Δ.Τ. υπ’ αριθ. Ε 069455, Μέλος, 

δ) Κων/νο Γουβάλατου Νικολάου και της Σπυριδούλας, 
Αρχιτέκτονα, κάτοικο Αθηνών, οδός Αμερικής 2, κάτοχο 
του Α.Δ.Τ. υπ’ αριθ. Μ 886962, Μέλος, 

ε) Νικόλαο Απανωμεριτάκη του Αναστασίου και της Ευ- 
λαβίας, Συνταξιούχο Δημοσίου, κάτοικο Ηρακλείου Αττι¬ 
κής, οδός Αγάνης αριθ. 19, κάτοχο του Α.Δ.Τ. υπ’ αριθ. Π' 
071701, Μέλος, 

στ) Χρυσάνθη Καριπίδου του Συμεών και της Αναστα¬ 
σίας, Μηχανικό Πολιτεχνικής Σχολής, κάτοικο Κιλκίς, 
οδός Βυζαντίου αριθ. 10, κάτοχο του Α.Δ.Τ. υπ’ αριθ. Ζ' 
966853, Μέλος, 

ζ) Μαρία Παπανδρέου του Γεωργίου και της Ευφροσύ¬ 
νης, Χημικό, κάτοικο Αθηνών Αττικής, οδός Δίκης αριθ. 4- 
6, κάτοχο του Α.Δ.Τ. υπ’ αριθ. Κ'920795, Μέλος, 
η) Κωνσταντίνο Χαρισιάδη του Χρήστου και της Αρετής, 
Οδοντίατρο, κάτοικο Πάτρας, οδόςΔανιηλίδος αριθ. 32Α, 
κάτοχο του Α.Δ.Τ. υπ’ αριθ. Σ'360976, Μέλος, 
θ). Σωτήριο Σπανίδη του Ιωάννη κοίτης Σοφίας, Υπάλ¬ 
ληλο Ο.Π.Α.Π., κάτοικο Καλλιθέας, οδός Θερμοπυλών 
αριθ. 6, κάτοχο του Α.Δ.Τ. υπ’ αριθ. Μ' 209280, ως εκπρό¬ 
σωπο των εργαζομένων, Μέλος, 
ι) Νικόλαο Παυλιά, του Δημητρίου και της ιφιγένειας, 
Υπάλληλο Ο.Π.Α.Π., κάτοικο Μοσχάτου Αττικής, οδός Γα- 
λαξειδίου αριθ. 16, κάτοχο του Α.Δ.Τ. υπ’ αριθ. Σ 071370, 
ως εκπρόσωπο των εργαζομένων, Μέλος και 
ια) Δημήτριο Πολίτη του Ιωάννη κοίτης Ευαγγελίας, Πο¬ 
λιτικό Μηχανικό, κάτοικο Βριλησσίων Αττικής, οδός Σα- 
λαμίνος αριθ. 55, κάτοχο του Α.Δ.Τ. υπ’ αριθ. Σ' 248513, 
ως εκπρόσωπο της Ο.Κ.Ε., Μέλος. 

2. Η θητεία του υφιστάμενου Διοικητικού Συμβουλίου θα 
λήξει με εκλογή του νέου Διοικητικού Συμβουλίου από την 
τακτική γενική συνέλευση των μετόχων που θα συγκληθεί 
μετά τη λήξη της θητείας, επιφυλασσομένων των διατάξε¬ 
ων του άρθρου 12 και 20 του παρόντος καταστατικού. 

Άρθρο 54 

Ελεγκτές της πρώτης εταιρικής χρήσης 

1. Ελεγκτές της πρώτης εταιρικής χρήσης έχουν ορι- 
σθεί δυνάμειτης υπ' αριθ. 1/15.12.2000 απόφασηςτης Γ ε¬ 
νικής Συνέλευσης οι: 

Βασίλειος Καζάς (ΑΜ ΣΟΕΛ 13281) 

Γεώργιος Δεληγιάννης (ΑΜ ΣΟΕΛ 15791) 
Αναπληρωματικοί έχουν οριστεί οι: 

Σωτήριος Κωνσταντίνου (ΑΜ ΣΟΕΛ 13671) 

Γεώργιος Παρασκευόπουλος(ΑΜ ΣΟΕΛ 11851) 


2. Όλοι οι ελεγκτές τακτικοί και αναπληρωματικοί είναι 
Έλληνες υπήκοοι, πτυχιούχοι Α.Σ.Ο.Ε.Ε, έχουν συμπλη¬ 
ρώσει το 30ό έτος της ηλικίας τους και είναι πτυχιούχοι 
περισσότερο από πέντε χρόνια. 

3. Η αμοιβή του καθένα που θα χρησιμοποιηθεί, έχει 
προσδιορισθεί με την ανωτέρω απόφαση της Γ ενικής Συ¬ 
νέλευσης. 

Άρθρο 55 

Μεταβατικές Αρμοδιότητες Διευθύνοντα Συμβούλου 

Μέχρι τη σύνταξη νέου Εσωτερικού Κανονισμού Οργά¬ 
νωσης, Διάρθρωσης και Λειτουργίας των υπηρεσιών της 
Εταιρείας, σύμφωνα με το στοιχείο γ'της παραγράφου 6 
του άρθρου 27 του Ν. 2843/2000, ο Διευθύνων Σύμβου¬ 
λος ασκεί όσες, τυχόν, περαιτέρω αρμοδιότητες είχαν 
ανατεθεί στον Συντονιστή Διευθυντή και στους Αναπλη¬ 
ρωτές Συντονιστές Διευθυντές υπό το προγενέστερο νο¬ 
μικό καθεστώς. 

Άρθρο 56 
Εξουσιοδότηση 

Παρέχεται η ανέκκλητη εντολή και εξουσιοδότηση: α) 
στον δικηγόρο Αθηνών Εμμανουήλ Τσιγγενέ του Νικο¬ 
λάου (Α.Μ. Δ.Σ.Α.: 10824) και β) στον δικηγόρο Αθηνών 
Απόστολο Δούζατου Γεωργίου (Α.Μ. Δ.Σ.Α.: 9814), ενερ¬ 
γώντας διαζευκτικά και μεμονωμένα ο καθένας, να προ- 
βούν σε όλες τις αναγκαίες ενέργειες, ώστε το παρόν κα¬ 
ταστατικό να κατατεθεί στην αρμόδια Νομαρχία και η 
Εταιρεία να αποκτήσει ΑΦΜ από τη Δ.Ο.Υ. Φ.Α.Ε.Ε. Αθη¬ 
νών. 

Με την έκδοση της παρούσας παύει να ισχύει κάθε σχε¬ 
τική με το θέμα προηγούμενη απόφαση. 

Η απόφαση αυτή να δημοσιευτεί στην Εφημερίδα της 
Κυβέρνησης. 

Αθήνα, 9 Ιανουάριου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΠΟΛΙΤΙΣΜΟΥ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΦΛΩΡΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ <3Ρ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.βΐ. 9 γ 
Θ-ΓΠ3Μ: ννθ6ΠΊ33ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 (061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13Τ.Κ. 491 00 (0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη (0251) 46 888/47 533 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή 




• Για τα ΦΕΚ από 1 μέχρι 24 σελίδες 300 δρχ. (0,88 βυτο) 



• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 

ανά δσέλιδο ή μέρος αυτού. 

Σε μορφή ΟΩ: 




Τεύχος 


ΔΡΧ. 

ΕΙΙΚΟ 

Α' 


60.000 

176,08 

Β' 


70.000 

205,43 

Δ' 


50.000 

146,74 

Α.Ε. - Ε.Π.Ε. (μηνιαίο) 


20.000 

58,69 

Α', Β', Δ' (τριμηνιαίο) 


30.000 

88,04 


Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από ΤΟ Ιη(6ΙΊΊ6ί 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

θυι-ο 

δρχ- 

συτο 

δρχ- 

θυΐΌ 

δρχ- 

θυΐΌ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΐθΓπβΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























